open-index/open-wikipedia-markdown huggingface dataset:
ലാർവ

ചില ജീവികൾ പൂർണ്ണവളർച്ച എത്തിയ രൂപം കൈവരിക്കുന്നതിനു മുൻപ് കടന്നുപോവുന്ന ഒരു ദശയാണ് **ലാർവ** (Larva ബഹുവചനം Larvae) . മുട്ടയിടുന്ന ഈ ജീവികളുടെ മുട്ട വിരിഞ്ഞ് പുറത്തുവരുന്ന ചിറകില്ലാത്ത, രൂപാന്തരീകരണത്തിനു മുൻപുള്ള പുഴുവിനെയാണ് ലാർവ എന്നു വിളിക്കുന്നത്. ഷഡ്പദങ്ങൾ, ഉഭയജീവികൾ മുതലായവയ്ക്കാണ് സാധാരണ ലാർവയുടെ ദശ ഉണ്ടാവുക. ലാർവയ്ക്ക് വളർച്ചയെത്തിയ ജീവിയുമായി ഒരു സാമ്യവും ഉണ്ടാവണമെന്നില്ല. ലാർവയ്ക്കുള്ള അവയവങ്ങളും രൂപവും പ്രായപൂർത്തിയായ ജീവിയ്ക്കുള്ളതിൽ നിന്നും വ്യത്യസ്തവുമാവും, ഭക്ഷണവും ഒന്നാവണമെന്നില്ല. ലാർവകളെ വളം നിർമ്മിക്കാനും കോഴി, മത്സ്യം, പന്നി തുടങ്ങിയവയ്ക്ക് തീറ്റയായും മറ്റും ഉപയോഗപ്പെടുത്താറുണ്ട്. ഉദാഹരണത്തിന്  അടുക്കളയിൽ നിന്നുള്ള പച്ചക്കറിയുടെയും മറ്റും അവശിഷ്ടങ്ങൾ ആഹാരമാക്കി വളരുന്ന ബിഎസ്എഫ്  ലാർവ കോഴികൾക്കും മത്സ്യങ്ങൾക്കും മറ്റും തീറ്റയായി കർഷകർ നൽകാറുണ്ട്. 
[ലഘുചിത്രം|[കനിത്തോഴൻ ചിത്രശലഭതിന്റെ ലാർവ]]

## വിവിധ ജീവികളുടെ ലാർവകൾക്കുള്ള പേര്
*പാറ്റയുടെ ലാർവ : നിംഫ്
*മന്തുവിരയുടെ ലാർവ:മൈക്രോഫൈലേറിയ
*അസ്ക്കാരിസ് വിരയുടെ ലാർവ :റാബ്ഡിറ്റിഫോം ലാർവ
*കൊതുകിന്റെ ലാർവ :റിഗ്ളേഴ്സ്
*ഈച്ചയുടെ ലാർവ :മാഗട്ട്സ്
*തുമ്പിയുടെ ലാർവ :നിംഫ്
*കടൽവിരയുടെ ലാർവ :ട്രോക്കോഫോർ
*നാടവിരയുടെ ലാർവ :ബ്ലാഡർവിര
*ഞണ്ടിന്റെ കുഞ്ഞുങ്ങൾ :നോപ്ലിയസ്
*തവളയുടെ കുഞ്ഞുങ്ങൾ :ടാഡ്പോൾസ്

## ഉദാഹരണങ്ങൾ
* ശലഭപ്പുഴു
* കുഴിയാന
## ഇതും കാണുക
* :വർഗ്ഗം:ലാർവകൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:ജന്തുജാലം
സോറിയാറ്റിക് ആർത്രൈറ്റിസ്

കോശജ്വലനം കാരണമുണ്ടാകുന്ന ഒരുതരം ആർത്രൈറ്റിസ് (സന്ധിവേദന) ആണ് **സോറിയാറ്റിക് ആർത്രൈറ്റിസ്** (**ആർത്രൈറ്റിസ് സോറിയാറ്റിക്ക**, **ആർത്രോപതിക് സോറിയാസിസ്**, **സോറിയാറ്റിക് അർത്രോപതി** എന്നും ഇതിനെ വിളിക്കാറുണ്ട്) സോറിയാസിസ് എന്ന ദീർഘകാലം നീണ്ടുനിൽക്കുന്നതരം ത്വക്ക് രോഗമുള്ള 30% ആൾക്കാരിൽ ഈ അസുഖം കാണപ്പെടാറുണ്ട്.

## രോഗലക്ഷണങ്ങൾ
സോറിയാറ്റിക് ആർത്രൈറ്റിസ് ഉള്ളവർ സാധാരണ രോഗസംബന്ധമായി പറയുന്ന വിവരങ്ങൾ (symptoms):
* വേദന, വീക്കം, അല്ലെങ്കിൽ ഒന്നോ ഒന്നിലധികമോ സന്ധികൾ അനക്കാനുള്ള ബുദ്ധിമുട്ട് (stiffness).
* സന്ധികൾക്ക് ചുവപ്പുനിറമോ തൊടുമ്പോൾ ചൂടോ അനുഭവപ്പെടൽ.
* കൈകാൽ വിരലുകൾ സോസേജ് പോലെ വീങ്ങുക (ഡാക്റ്റൈലൈറ്റിസ് എന്നാണ് ഇതിനു പറയുന്നത്).
* പാദത്തിലും കാൽക്കുഴയ്ക്കും വേദന. അച്ചിലിസ് ടെൺഡണിനെ ബാധിക്കുന്ന ടെൺഡിനൈറ്റ്സി (ടെൺഡണിന്റെ കോശജ്വലനം). കാൽപ്പത്തിയെ ബാധിക്കുന്ന കോശജ്വലനം (പ്ലാന്റാർ ഫേഷിയൈറ്റിസ്).
* നഖങ്ങളിലെ മാറ്റങ്ങൾ. നഖത്തിൽ കുഴിവുണ്ടാകുകയോ നഖം ഇളകുകയോ ചെയ്യുക. 
* നട്ടെല്ലിന്റെ താഴെയറ്റത്തിനടുത്തുള്ള സേക്രം എന്ന ഭാഗ‌ത്തിനടുത്തുള്ള വേദന.

വിശ്രമിച്ചാലും മാറാത്തതും ദിവസങ്ങളോ ആഴ്ച്ചകളോ നീണ്ടുനിൽക്കുന്നതുമായ ക്ഷീണവും പരാതിയായി രോഗികൾ പറയാറുണ്ട്. സോറിയാറ്റിക് ആർത്രറ്റിസ് രൂക്ഷമാകാതെ കാണപ്പെടാമെങ്കിലും ചിലപ്പോൾ സന്ധിക്ക് വലിയ നാശമുണ്ടാക്കുന്ന അവസ്ഥയിലേയ്ക്ക് മാറാറുണ്ട്. ഇടയ്ക്കിടെ അസുഖം മൂർച്ഛിക്കുകയും അതിനുശേഷം ഒരിടവേളയിൽ ആശ്വാസം ലഭിക്കുകയും ചെയ്യുന്നത് സാധാരണമാണ്.  

നീണ്ടുനിൽക്കുന്ന കോശജ്വലനം സന്ധികൾക്ക് നാശമുണ്ടാക്കുമെന്നതിനാൽ രോഗത്തിന്റെ ആദ്യ ദശയിൽ തന്നെ അസുഖം കണ്ടുപിടിക്കുകയും അസുഖത്തിന്റെ വികാസം മന്ദഗതിയിലാക്കുകയോ തടയുകയോ ചെയ്യുന്ന ചികിത്സ ആരംഭിക്കേണ്ടതുണ്ട്. 

## ചികിത്സകൾ

കോശജ്വലനമാണ് ഈ രോഗത്തിലെ അടിസ്ഥാനപ്രക്രീയ. ചികിത്സകൾ കോശജ്വലനം കുറയ്ക്കുകയും നിയന്ത്രിക്കുകയുമാണ് ലക്ഷ്യമിടുന്നത്. രൂക്ഷമല്ലാത്ത കേസുകളിൽ എൻ.എസ്.എ.ഐ.ഡി. മരുന്നുകൾ മാത്രം ഉപയോഗിച്ചാൽ മതിയാകും. അടുത്തകാലത്തായുള്ള പ്രവണത അസുഖത്തിൽ മാറ്റം വരുത്തുന്ന ആന്റീ റൂമാറ്റിക് മരുന്നുകളോ ബയോളജിക് റെസ്പോൺസ് മോഡിഫയർ എന്ന വിഭാഗത്തിൽ പെട്ട മരുന്നുകളോ ആദ്യം തന്നെ നൽകുക എന്നതാണ്. സന്ധികൾക്ക് സുഖപ്പെടുത്താൻ സാധിക്കാ‌ത്ത മാറ്റങ്ങൾ വരുന്നതു തടയുക എന്നതാണ് ഇതിന്റെ ലക്ഷ്യം.

## അവലംബം

## പുറത്തേയ്ക്കുള്ള കണ്ണികൾ
*നാഷണൽ സോറിയാസിസ് ഫൗണ്ടേഷൻ
*ആർത്രൈറ്റിസ് ഫൗണ്ടേഷൻ 

വർഗ്ഗം:ശരീരശാസ്ത്രം
വർഗ്ഗം:വൈദ്യശാസ്ത്രം
വർഗ്ഗം:രോഗങ്ങൾ
നൂൽമഴ

മഴയോടോപ്പം നൂൽ പോലുള്ള വസ്തുക്കൾ വീഴുന്നതിനെ വിശേഷിപ്പിക്കാൻ ഉപയോഗിക്കുന്ന പദം. കോട്ടയം ജില്ലയിൽ 2013 മെയ് 30നു രാവിലെ ഇത്തരം നൂൽമഴ പെയ്തിരങ്ങി.
## അവലംബം
* http://www.manoramaonline.com/cgi-bin/MMOnline.dll/portal/localContentView.do?tabId=16&contentId=14194357&district=Kottayam&programId=1079897613&BV_ID=@@@

വർഗ്ഗം:കാലാവസ്ഥ
ജന്മി

ജന്മി എന്നത് കെട്ടിടങ്ങളോ, ഭൂമിയോ സ്വന്തമായി ഉണ്ടാകുകയും അത് മറ്റ് ആളുകൾക്ക് പാട്ടത്തിന് ന ൽകുകയും ചെയ്യുന്ന കച്ചവടമനോഭാവമുള്ള വ്യക്തികളോ, പ്രസ്ഥാനങ്ങളോ ആണ്. ജന്മിമാരുടെ ആശ്രിതർ കുടിയാന്മാർ എന്നാണ് അറിയപ്പെടുന്നത്. മദ്ധ്യകാല കേരള ചരിത്രത്തിൽ ധാരാളം ജന്മിമാരെ കാണാൻ സാധിക്കും. ജാതിവ്യവസ്ഥ ശക്തമായി നിലനിന്നിരുന്ന കാലഘട്ടത്തിൽ ജന്മിത്തവ്യവസ്ഥിതിയും ശക്തമായിരുന്നു. സാധാരണഗതിയിൽ ഉന്നതകുലജാതിക്കാരായ വ്യക്തികൾ ജന്മിമാരും താഴ്ന്നജാതിക്കാരായി ഗണിക്കപ്പെട്ടിരുന്ന വ്യക്തികൾ അവരുടെ കുടിയാന്മാരുമായി കഴിയുന്ന സ്ഥിതിവിശേഷമായിരുന്നു ഉണ്ടായിരുന്നത്. എന്നാൽ ഇരുപതാം നൂറ്റാണ്ടിൽ ഉണ്ടായ നവോത്ഥാന പ്രസ്ഥാനങ്ങൾ കേരളത്തിലെ ജന്മിത്തവ്യവസ്ഥിതിക്ക് ഒരു പരിധി വരെ അന്ത്യം കുറിച്ചു.

## ജന്മിസമ്പ്രദായം
കേരളത്തിൽ നിലവിലുണ്ടായിരുന്ന ഒരു ഭൂവുടമസമ്പ്രദായമാണ് ജന്മിസമ്പ്രദായം. ജന്മി തന്റെ ഉടമസ്ഥതയിലുള്ള ഭൂമി കുടിയാന്മാർക്ക്‌ കൃഷിചെയ്യാൻകൊടുക്കുകയും അവർ ആദായത്തിന്റെ ഒരംശം ജന്മിക്ക്‌ പാട്ടമായി നല്കുകയും ചെയ്യുന്ന പാരമ്പര്യവ്യവസ്ഥയാണ് ഇത്.
## അവലംബം

## ഇതും കാണുക
*കാണപ്പാട്ട സമ്പ്രദായം

വർഗ്ഗം:കേരളചരിത്രം
ഉഷാകുമാരി

കുംഭകോണം സ്വദേശിയായ **ഉഷാകുമാരി** സാമാന്യ വിദ്യാഭ്യാസം നേടിയശേഷം ശാസ്ത്രീയ നൃത്തം അഭ്യസിച്ചു.  ഇവരുടെ ശരിയായ പേര് *ശാന്തി* എന്നാണ്.

## ജീവിതരേഖ
പ്രസിദ്ധ തമിഴ് ചലച്ചിത്ര നിർമാതാവായ ശ്രീധരാണ് തന്റെ *വെണ്ണിറ ആടൈ* എന്ന വർണ്ണ ചിത്രത്തിലൂടെ നിർമ്മല എന്ന പേരിൽ ഇവരെ വെള്ളിത്തിരയിൽ അവതരിപ്പിച്ചത്.  കുഞ്ചാക്കോയാകട്ടെ തന്റെ *കാട്ടുതുളസി* എന്ന ചിത്രത്തിലൂടെ ഇവരെ ഉഷാകുമാരി എന്ന പേരിൽ മലയാളചലച്ചിത്ര രംഗത്തേക്കു പിടിച്ചുകയറ്റി.  ഈ നടി ഇതിനോടകം നിരവധി മലയാളചിത്രങ്ങളിലും തമിഴ് ചിത്രങ്ങളിലും അഭിനയിച്ചുകഴിഞ്ഞു. അവർക്ക് നാല് സഹോദരങ്ങൾ ഉണ്ടായിരുന്നു. അവർ ഇപ്പോഴും അവിവാഹിതയാണ്.

## അഭിനയിച്ച ചിത്രങ്ങൾ
#കാട്ടുതുളസി - 1965
#ചേട്ടത്തി - 1965
#കള്ളിപ്പെണ്ണ് - 1966
#സ്റ്റേഷൻ മാസ്റ്റർ - 1966
#ജീവിക്കാൻ അനുവദിക്കൂ - 1967
#രമണൻ - 1967
#ഇരുട്ടിന്റെ ആത്മാവ് - 1967
#എൻ.ജി.ഒ. - 1967
#തളിരുകൾ - 1967
#മാടത്തരുവി - 1967
#സഹധർമ്മിണി - 1967
#യക്ഷി - 1968
#പുന്നപ്രവയലാർ ‌- 1968
#വിലക്കപ്പെട്ട ബന്ധങ്ങൾ‌ - 1969
#കൂട്ടുകുടുംബം - 1969
#ജന്മഭൂമി - 1969
#ക്രോസ് ബൽറ്റ് - 1970
#ഭീകര നിമിഷങ്ങൾ - 1970
#ദത്തുപുത്രൻ - 1970
#പഞ്ചവൻകാട് - 1971
#ലോറാ നീ എവിടെ - 1971
#മറവിൽ തിരിവ് സൂക്ഷിക്കുക - 1972
#ജീസസ് - 1973
#തനിനിറം - 1973
#ശാസ്ത്രം ജയിച്ചു മനുഷ്യൻ തോറ്റു - 1973
#ആശാചക്രം - 1973
#പാവങ്ങൾ പെണ്ണുങ്ങൾ -1973
#ദുർഗ്ഗ - 1974
#സുപ്രഭാതം - 1974
#ആരണ്യകാണ്ഡം - 1975
#ഞാൻ നിന്നെ പ്രേമിക്കുന്നു - 1975
#തോമാശ്ലീഹാ - 1975
#മാനിഷാദ - 1975
#അംബ അംബിക അംബാലിക - 1976
#ശ്രീ മുരുകൻ - 1977
#ഗുരുവായൂർ കേശവൻ - 1977
#തച്ചോളി അമ്പു - 1978
#ഹേമന്തരാത്രി - 1978
#വെല്ലുവിളി - 1978
#ചക്രായുധം - 1978
#രണ്ടിലൊന്ന് - 1978
#രണ്ടു ജന്മം - 1978
#ഇനിയും കാണാം - 1979
#പുതിയ വെളിച്ചം - 1979
#ഭക്ത ഹനുമാൻ - 1980
#കാന്തവലയം - 1980
#അശ്വരഥം - 1980
#കിലുങ്ങാത്ത ചങ്ങലകൾ - 1981
#പൂമരത്തണലിൽ - 1997
#ഷാർജ ടു ഷർജ- 2001

## അവലംബം

## പുറത്തേക്കുള്ള കണ്ണികൾ

വർഗ്ഗം:മലയാളചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
മികച്ച ചുംബനത്തിനുള്ള എംടിവി ചലച്ചിത്ര അവാർഡ്

എംടിവി ചലച്ചിത്ര അവാർഡുകളിൽപ്പെട്ട ഒന്നായ **മികച്ച ചുംബനത്തിനുള്ള അവാർഡ്** നേടിയവരുടെയും നാമനിർദ്ദേശം ലഭിച്ചവരുടെയും പട്ടികയാണ് താഴെ. ട്വിലൈറ്റ് പരമ്പരയിലെ ചലച്ചിത്രങ്ങളിലൂടെ ക്രിസ്റ്റെൻ സ്റ്റുവാർട്ടും റോബർട്ട് പാറ്റിൻസണും തുടർച്ചയായ നാലു വർഷം (2009 - 12) തവണ ഈ അവാർഡ് സ്വന്തമാക്കി.

## ജേതാക്കൾ

## അവലംബം

## പുറംകണ്ണികൾ
* എംടിവി - ഔദ്യോഗിക വെബ്സൈറ്റ്
* എംടിവി ചലച്ചിത്ര അവാർഡുകൾ 
* എംടിവി ചലച്ചിത്ര അവാർഡുകൾ 2013 

വർഗ്ഗം:എംടിവി ചലച്ചിത്ര അവാർഡുകൾ
ഫൂലൻ ദേവി

ഇന്ത്യയിലെ മദ്ധ്യപ്രദേശിലെ ചമ്പൽകാടുകളിലെ കൊള്ളക്കാരിയും പിന്നീട് ഇന്ത്യൻ പാർമെന്റ് അംഗവുമായി പ്രവർത്തിച്ച വ്യക്തിയാണ് **ഫൂലൻ ദേവി**(10 ആഗസ്റ്റ് 1963 – 25 ജൂലൈ 2001). തട്ടിക്കൊണ്ട് പോകൽ, കൂട്ടക്കൊലപാതകം തുടങ്ങി നിരവധി കേസുകളിൽ പ്രതിയായിരുന്ന ഫൂലൻ ദേവി 1983 ഫെബ്രുവരിയിൽ കീഴടങ്ങി. 1994ൽ ഉത്തർപ്രദേശിലെ മുലായം സിങ്ങ് യാദവ് സർക്കാർ ഫൂലൻ ദേവിയ്ക്കെതിരെയുള്ള എല്ലാ കേസുകളും പിൻവലിച്ച് കുറ്റ വിമുക്തയാക്കി. പന്ത്രണ്ടാം ലോകസഭ തിരഞ്ഞെടുപ്പിൽ ഉത്തർപ്രദേശിലെ മിർസാപ്പൂരിൽ സമാജ്‍വാദി പാർട്ടി സ്ഥാനാർത്ഥിയായി മത്സരിച്ച് ജയിച്ച് ലോകസഭയിലെത്തി. 25 ജൂലൈ 2001 ന് ഫൂലൻ ദേവിയെ മുഖം മറച്ച മൂന്ന് അക്രമികൾ വെടിവെച്ച് കൊന്നു.

## അവലംബം

## പുറംകണ്ണികൾ
* A collection of links related to Phoolan Devi .
* 
* Crime Library article on Phoolan Devi

വർഗ്ഗം:കൊള്ളക്കാർ
വർഗ്ഗം:രാഷ്ട്രീയപ്രവർത്തകർ
വർഗ്ഗം:1963-ൽ ജനിച്ചവർ
വർഗ്ഗം:ഓഗസ്റ്റ് 10-ന് ജനിച്ചവർ
വർഗ്ഗം:2001-ൽ മരിച്ചവർ
വർഗ്ഗം:ജൂലൈ 25-ന് മരിച്ചവർ
വർഗ്ഗം:ഉത്തർപ്രദേശ് രാഷ്ട്രീയത്തിലെ സ്ത്രീകൾ
വർഗ്ഗം:ഉത്തർപ്രദേശിൽ നിന്നും രാജ്യസഭയിൽ അംഗമായവർ
വർഗ്ഗം:കുറ്റകൃത്യങ്ങൾക്ക് ശിക്ഷിക്കപ്പെട്ട ഇന്ത്യൻ രാഷ്ട്രീയ നേതാക്കൾ
വർഗ്ഗം:പതിനൊന്നാം ലോക്‌സഭയിലെ അംഗങ്ങൾ
ചെറുകരീരം

ഒരു ബഹുവർഷകുറ്റിച്ചെടിയാണ് **ചെറുകരീരം**. . പൂമൊട്ട് തിന്നാനും കായ അച്ചാറിടാനും കൊള്ളാം. പലവിധ ഔഷധഗുണങ്ങളുള്ള ഒരു ചെടിയാണിത്. പരമ്പരാഗത വൈദ്യശാസ്ത്രത്തിലും ഉപയോഗിക്കുന്നു; പുറംതൊലി വേരുകൾ എന്നിവ സന്ധിവാതം, വാതം , പ്ലീഹ രോഗങ്ങൾ എന്നിവ ചികിത്സിക്കാൻ ഉപയോഗിക്കുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* രൂപവിവരണവും കൂടുതൽ അറിവുകളും
* http://www.hort.purdue.edu/newcrop/cropfactsheets/caper.html
* http://www.himalayahealthcare.com/herbfinder/capparis-spinosa.htm 
* http://www.flowersofindia.net/catalog/slides/Caper%20Bush.html

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:സപുഷ്പികൾ
വർഗ്ഗം:ലെബനോനിലെ സസ്യജാലം
വർഗ്ഗം:കേരളത്തിലെ സസ്യജാലം
ദൃശ്യപ്രഭാവം

**ദൃശ്യപ്രഭാവം** (ഇംഗ്ലീഷ്: Visual Effects) എന്നത് വിവിധ പ്രക്രിയകളിലൂടെ മാനസിക കല്പനകളെ ദൃശ്യവൽക്കരിക്കുക എന്നതാണ്. ദൃശ്യപ്രഭാവത്തിലൂടെ അപകടകരവും, ചിലവേറിയതും തികച്ചും സാങ്കൽപ്പികവുമായ കാര്യങ്ങൾ സിനിമയിൽ ആവിഷ്കരിക്കാൻ സാധിക്കും. കമ്പ്യൂട്ടർ നിർമ്മിത സാങ്കൽപ്പിക ചിത്രങ്ങൾ ഉപയോഗിച്ചുള്ള ദൃശ്യപ്രഭാവം ഇന്ന് അനിമേഷൻ, കമ്പോസിറ്റിങ്ങ്സോഫ്റ്റ്-വെയറുകളുടെ സഹായത്തോടെ സാധാരണ സിനിമാനിർമ്മാതാവിന് പോലും സാധ്യമാണ്.

## ടൈമിംഗ്
ഒരു ചലനത്തിന്റെ സമയദൈർഘ്യമാണ് ടൈമിംഗ് എന്നതുകൊണ്ട് ഉദ്ദേശിക്കുന്നത്. സിനിമയുടെ കഥയും വശ്യതയും ആശ്രയിച്ച് ദൃശ്യപ്രഭാവം സമഗ്രമായിരിക്കും. പോസ്റ്റ് പ്രൊഡക്ഷന്റെ സമയത്താണ് ദൃശ്യപ്രഭാവം പൂർത്തിയാക്കപ്പടുന്നതെങ്കിലും പ്രൊഡക്ഷനിലും പ്രീ പ്രൊഡക്ഷനിലും ശ്രദ്ധയോടെയുള്ള രൂപരേഖയും ചിത്രീകരണവും അത്യന്താപേഷിതമാണ്. ദൃശ്യപ്രഭാവം ചിട്ടപ്പടുത്തുന്നതും രൂപകല്പന ചെയ്യുന്നതും പോസ്റ്റ് പ്രൊഡക്ഷന്റെ സമയത്ത് വിവിധ സോഫ്റ്റ്-വെയറുകളു സഹായത്താലാണ്. ഒരു വിഷ്വൽ ഇഫക്ട്സ് സൂപ്പർവൈസർ തുടക്കം മുതൽ തന്നെ നിർമ്മാതാവിന്റെയും സംവിധായകന്റെയും ഒപ്പം സഹകരിച്ച് പ്രവർത്തിക്കുന്നു.

## വിഭാഗങ്ങൾ
ദൃശ്യപ്രഭാവത്തെ പ്രധാനമായും നാല് വിഭാഗങ്ങളായി തിരിച്ചിരിക്കുന്നു : 
* മാതൃകകൾ (മോഡലുകൾ)
* മാറ്റ് പെയിന്റിംഗ് : പശ്ചാത്തലത്തിൽ ഉപയോഗിക്കുന്ന ചിത്രങ്ങൾ
* തൽസമയ സംഘട്ടന രംഗങ്ങൾ : നിറപ്പൂട്ടിലൂടെ നടീനടന്മാരെ അഭിനയിപ്പിക്കുക
* അനിമേഷൻ
* കമ്പ്യൂട്ടർ സാങ്കേതികവിദ്യ ഉപയോഗിച്ച് ഫോട്ടോകളും കമ്പ്യൂട്ടർ നിർമ്മിത ചിത്രങ്ങളും സമന്വയിപ്പിക്കുക.

## വിഷ്വൽ ഇഫക്ട്സിനുപയോഗിക്കുന്ന ചില സോഫ്റ്റ്-വെയറുകൾ
* അഡോബി പ്രീമിയർ
* അഡോബി ആഫ്റ്റർ ഇഫക്ട്സ്
* എഡിയസ്
* സൗണ്ട് ബൂത്ത്
* മോർഫസ്

വർഗ്ഗം:ചലച്ചിത്രം
വറ്റൽ മുളക്

മനുഷ്യൻ വളർത്തുന്ന 5 പ്രധാനപ്പെട്ട മുളക് വർഗ്ഗങ്ങളിൽ ഒന്നാണ് **വറ്റൽ മുളക്**. . **കപ്പൽ മുളക്, പച്ച മുളക്, ചുവന്ന മുളക്** എന്നെല്ലാം അറിയപ്പെടുന്നു. 1 മീറ്ററോളം വലിപ്പം വയ്ക്കുന്ന ഈ ചെടി പലവിധ ഔഷധഗുണങ്ങൾ ഉള്ളതാണ്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വിഭാഗം:പച്ചക്കറികൾ

വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:മുളകുകൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ഹാരി പോട്ടർ ആന്റ് ദ ഗോബ്ലറ്റ് ഓഫ് ഫയർ (ചലച്ചിത്രം)

ഹാരി പോട്ടർ ചലച്ചിത്ര പരമ്പരയിലെ നാലം ചലച്ചിത്രമായിരുന്നു **ഹാരി പോട്ടർ ആന്റ് ദ ഗോബ്ലറ്റ് ഓഫ് ഫയർ**. മൈക്ക് ന്യൂവെൽ സംവിധാനം ചെയ്ത് വാർണർ ബ്രോസ് വിതരണം ചെയ്ത ഈ ചലച്ചിത്രം ജെ.കെ. റൗളിംഗിന്റെ ഇതേ പേരിലുള്ള നോവലിന്റെ ചലച്ചിത്രാവിഷ്കാരമാണ്. രചന സ്റ്റീവ് ക്ലോവ്സും നിർമ്മാണം ഡേവിഡ് ഹേമാനും നിർവഹിച്ചിരിക്കുന്നു. ഹോഗ്വാർട്ട്സിലെ ഹാരി പോട്ടറുടെ നാലം വർഷത്തെ അനുഭവങ്ങൾ അനാവരണം ചെയ്യുന്ന ഈ ചലച്ചിത്രം ത്രിമാന്ത്രിക മത്സരം ജയിക്കാൻ തീഗോളം തെരെഞ്ഞെടുത്ത സംഭവത്തെ പ്രധാന പ്രമേയമാക്കി അവതരിപ്പിച്ചിരിക്കുന്നു. ഡാനിയൽ റാഡ്ക്ലിഫ്, റൂപെർട്ട് ഗ്രിന്റ്, എമ്മ വാട്സൺ എന്നിവർ പ്രധാന കഥാപാത്രങ്ങളായ ഹാരി പോട്ടർ, റോൺ വീസ്‌ലി, ഹെർമിയോണി ഗ്രേഞ്ചർ എന്നിവരെ അവതരിപ്പിച്ചിരിക്കുന്നു.

## അഭിനേതാക്കൾ
* ഡാനിയൽ റാഡ്ക്ലിഫ് - ഹാരി പോട്ടർ
* റൂപെർട്ട് ഗ്രിന്റ് - റോൺ വീസ്‌ലി
* എമ്മ വാട്സൺ -  ഹെർമിയോണി ഗ്രേഞ്ചർ
* റോബി കോൾട്രാൻ - റുബിയസ് ഹാഗ്രിഡ്
* മൈക്കൽ ഗാംബോൺ - ആൽബസ് ഡംബിൾഡോർ
* റാൽഫ് ഫിയെൻസ് - ലോർഡ് വോൾഡമോട്ട്
* ബ്രെൻഡൻ ഗ്ലീസൺ - അലെസ്റ്റർ മൂഡി
* ഡേവിഡ് ടെനന്റ് - ബാർഡി ക്രൗച്ച് ജൂ.
* ജേസൺ ഇസാക്സ് - ലൂസിയസ് മാൽഫോയ്
* റോബർട്ട് പാറ്റിൻസൺ - സെഡ്രിക് ഡ്രിഗറി
* സ്റ്റാനിസ്ലാവ് ലാനെവ്സ്കി - വിക്റ്റർ ക്രം
* ക്ലെമെൻസ് പോയ്സി - ഫ്ലിയോർ ഡെലകോർ
* ഗാരി ഓൾഡ്മാൻ - സിറിയസ് ബ്ലാക്ക്
* മിറാൻഡ റിച്ചാർഡ്സൺ - റിറ്റ സ്കീറ്റർ
* അലൻ റിക്മാൻ - സെർവിയസ് സ്നേപ്
* മാഗി സ്മിത്ത് - മിനെർവ മക്കൊൻഗാൽ
* തിമോത്തി സ്പാൾ - പീറ്റർ പെറ്റിഗ്ര്യൂ
* ഫ്രാൻസെസ് ഡി ലാ ടൂർ - ഒളിമ്പെ മാക്സിമെ

## അവലംബം

## പുറംകണ്ണികൾ
* 
* 
* 
* 
* 
* 

വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:ഹാരി പോട്ടർ ചലച്ചിത്രങ്ങൾ
വിശ്വഭാനു

പ്രമുഖ മലയാള സാഹിത്യകാരനും, സംസ്കൃതപണ്ഡിതനുമായിരുന്ന ഡോ.പി.കെ. നാരായണപിള്ള രചിച്ച സംസ്കൃത മഹാകാവ്യമാണ് **വിശ്വഭാനു.**  ഈ കൃതിക്ക് 1982 ലെ സംസ്കൃത ത്തിനുള്ള കേന്ദ്രസാഹിത്യ അക്കാദമി അവാർഡ് ലഭിച്ചു. സ്വാമി വിവേകാനന്ദന്റെ ജീവിതത്തെ അധികരിച്ചുള്ള കാവ്യമാണിത്. 
## പുരസ്കാരങ്ങൾ
*കേന്ദ്രസാഹിത്യ അക്കാദമി പുരസ്കാരം (1982)
*ഉത്തർപ്രദേശ് സംസ്കൃത അക്കാദമിയുടെ പുരസ്കാരം
## അവലംബം


വർഗ്ഗം:സംസ്കൃത മഹാകാവ്യങ്ങൾ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ
ഹാരി പോട്ടർ ആന്റ് ദ ഓർഡർ ഓഫ് ദ ഫീനിക്സ് (ചലച്ചിത്രം)

മിഖായേൽ ഗോൾഡെൻബർഗിന്റെ രചനയിൽ ഡേവിഡ് യേറ്റ്സ് സംവിധാനം ചെയ്ത് വാർണർ ബ്രോസ് വിതരണത്തിച്ച ഒരു ചലച്ചിത്രമാണ് **ഹാരി പോട്ടർ ആന്റ് ദ ഓർഡർ ഓഫ് ദ ഫീനിക്സ്**. ഹാരി പോട്ടർ പരമ്പരയിൽ അഞ്ചാമത്തേതും ജെ.കെ. റൗളിംഗിന്റെ ഇതേ പേരിലുള്ള നോവലിന്റെ ചലച്ചിത്രാവിഷ്കാരവും കൂടിയാണീ ചലച്ചിത്രം. നിർമ്മാണം ഡേവിഡ് ഹേമാനും ഡേവിഡ് ബാറോണും ചേർന്നായിരുന്നു. ഹാരി പോട്ടറുടെ ഹോഗ്വാർട്ട്സിലെ അഞ്ചാം വർഷത്തെ കുറിച്ച് പ്രതിപാദിക്കുന്ന ഈ ചലച്ചിത്രത്തിൽ മുൻ ചലച്ചിത്രങ്ങളിലേതു പോലെ ഡാനിയൽ റാഡ്ക്ലിഫ്, ഹാരി പോട്ടർ എന്ന കേന്ദ്രകഥാപാത്രത്തെ അവതരിപ്പിക്കുമ്പോൾ റൂപെർട്ട് ഗ്രിന്റും എമ്മ വാട്സണും ഹാരിയുടെ സുഹൃത്തുക്കളായ റോൺ വീസ്‌ലിയെയും ഹെർമിയോണി ഗ്രേഞ്ചറിനെയും അവതരിപ്പിച്ചിരിക്കുന്നു.

## അഭിനേതാക്കൾ
* ഡാനിയൽ റാഡ്ക്ലിഫ് - ഹാരി പോട്ടർ
* റൂപെർട്ട് ഗ്രിന്റ് - റോൺ വീസ്‌ലി
* എമ്മ വാട്സൺ -  ഹെർമിയോണി ഗ്രേഞ്ചർ
* ഹെലേന ബോൺഹാം കാർട്ടർ - ബെലാട്രിക്സ് ലെസ്ട്രേഞ്ച്
* റോബി കോൾട്രാൻ - റുബിയസ് ഹാഗ്രിഡ്
* വാർവിക്ക് ഡേവിസ് - ഫിലിയസ് ഫ്ലിറ്റ്വിക്ക്
* റാൽഫ് ഫിയെൻസ് - ലോർഡ് വോൾഡമോട്ട്
* മൈക്കൽ ഗാംബോൺ - ആൽബസ് ഡംബിൾഡോർ
* ബ്രെൻഡൻ ഗ്ലീസൺ - മാഡ്-ഐ മൂഡി
* റിച്ചാർഡ് ഗ്രിഫിത്ത്സ് - വെർനോൺ ഡഴ്സ്ലീ
* ജേസൺ ഇസാക്സ് - ലൂസിയസ് മാൽഫോയ്
* ഗാരി ഓൾഡ്മാൻ - സിറിയസ് ബ്ലാക്ക്
* അലൻ റിക്മാൻ - സെർവിയസ് സ്നേപ്
* ഫിയോണ ഷാ - പെറ്റൂണിയ ഡഴ്സ്ലീ
* മാഗി സ്മിത്ത് - മിനെർവ മക്കൊൻഗാൽ
* ഇമെൽഡ സ്റ്റോൻഡൺ - ഡോളോറെസ് അംബ്രിഡ്ജ്
* ഡേവിഡ് ത്യൂലിസ് - റീമസ് ലൂപിൻ
* എമ്മ തോംസൺ - സൈബിൽ ട്രിലോണി
* ജൂലീ വാൾട്ടേഴ്സ് - മോളി വീസ്‌ലി

## അവലംബം

## പുറം കണ്ണികൾ
* 
* 
* 
* 
* 

വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:ഹാരി പോട്ടർ ചലച്ചിത്രങ്ങൾ
മഞ്ജുഷ വിദ്യാധരൻ

ലഘുചിത്രം|വിദ്യാധരൻ
ആദ്യകാല മലയാള പ്രസാധകരിലൊരാളാണ് **മഞ്ജുഷ വിദ്യാധരൻ**. വൈക്കം മുഹമ്മദ് ബഷീറിന്റെ 'നേരും നുണയും' അടക്കം തകഴി, കേശവദേവ്, പൊൻകുന്നം വർക്കി തുടങ്ങി നിരവധി എഴുത്തുകാരുടെ പുസ്തകങ്ങൾ പ്രസിദ്ധീകരിച്ചു. കൊല്ലം കസ്‍ബ ജയിലിലെ ലോക്കപ്പിൽ കഴിയുമ്പോൾ കത്തുകൾ പോസ്റ്റ് ചെയ്യാൻ മഞ്ജുഷ വിദ്യാധരനെയാണ് ബഷീർ ചുമതലപ്പെടുത്തിയിരുന്നത്. ഈ കത്തുകൾ നേരും നുണയും എന്ന പേരിൽ സഖാവ് എന്നറിയപ്പെട്ടിരുന്ന വിദ്യാധരൻ പ്രസിദ്ധപ്പെടുത്തി. കമ്മ്യൂണിസ്റ്റ് പ്രസ്ഥാനത്തിന്റെ ആദ്യ കാല പ്രവർത്തകരിലൊരാളായിരുന്നു.  മഞ്ജുഷ എന്ന പേരിൽ മാസികയും ബുക്ക്സ്റ്റാളുകളും നടത്തി. കൊല്ലം കടപ്പാക്കട സ്പോർട്സ് ക്ലബിന്റെ സെക്രട്ടറിയും വൈസ് പ്രസിഡന്റുമായി പ്രവർത്തിച്ചു. കൊല്ലം പുവർഹോമിൽ വച്ച് അന്തരിച്ചു.
## അവലംബം


വർഗ്ഗം:കേരളത്തിലെ പുസ്തകപ്രസാധകർ
വർഗ്ഗം:കൊല്ലം ജില്ലയുടെ ചരിത്രം
ദേവത (ചലച്ചിത്രം)

1965-ൽ പുറത്തിറങ്ങിയ മലയാളചലച്ചിത്രമാണ് **ദേവത**.  തേജാഫിലിംസിന്റെ ബാനറിൽ രേവതി മേനോൻ നിർമിച്ച ചിത്രമാണിത്.  തിരുമേനി പിക്ചേഴ്സിനു വിതരണാവകാശം ഉണ്ടായിരുന്ന ഈ ചിത്രം 1965 ജനുവരി 14-നു പ്രദർശശാലകളിൽ എത്തി.

## അഭിനേതാക്കൾ
*സത്യൻ
*പ്രേം നസീർ
*ടി.എസ്. മുത്തയ്യ
*അടൂർ ഭാസി
*എസ്.പി. പിള്ള
*അംബിക
*ശശികല
*അടൂർ പങ്കജം
*സുഷമ
*ഭാരതി മേനോൻ
*ബേബി പത്മിനി

## പിന്നണിഗായകർ
* ബാല‍മുരളീകൃഷ്ണ
* യേശുദാസ്
* കെ.പി. ഉദയഭാനു
* ലതാ രാജു
* പി. ലീല
* എസ്. ജാനകി

## അണിയറ ശില്പികൾ
*സംവിധാനം: സുബ്ബറാവു, കെ. പത്മനാഭൻ നായർ
*നിർമ്മാണം: ഭാരതി മേനോൻ
*കഥ, തിരക്കഥ: കെ. പത്മനാഭൻ നായർ
*ഛായാഗ്രഹണം: സുബ്ബറാവു
*ഗാനരചന: പി. ഭാസ്കരൻ
*സംഗീതം: പി.എസ്. ദിവാകർ

## അവലംബം

## പുറത്തേക്കുള്ള കണ്ണികൾ

വർഗ്ഗം:1965-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:പി ഭാസ്കരന്റെ ഗാനങ്ങൾ
തേങ്ങാക്കള്ളൻ ഞണ്ട്

കള്ളൻ ഞണ്ട് (Robber Crab), കോക്കനട്ട് ക്രാബ് (Coconut crab) തുടങ്ങിയ പേരുകളിലറിയപ്പെടുന്ന കരപ്രദേശങ്ങളിൽ കാണപ്പെടുന്ന ഒരുതരം ഞണ്ടാണ് **തേങ്ങാക്കള്ളൻ ഞണ്ട്**(Palm Theif). 

ഹസ്കപ്പ്

## അവലംബം

## പുറത്തേയ്ക്കുള്ള കണ്ണി
* തേങ്ങാക്കള്ളൻ ! - കുറിഞ്ഞി ഓൺലൈൻ

വർഗ്ഗം:ഞണ്ടുകൾ
വർഗ്ഗം:ഭക്ഷ്യയോഗ്യമായ ക്രസ്റ്റേഷ്യനുകൾ
പവർ ഗ്രിഡ് കോർപറേഷൻ ഓഫ് ഇന്ത്യ ലിമിറ്റഡ്

ഗുർഗോണിൽ ഹെഡ്ക്വാർട്ടേഴ്സ് ഉള്ള ഭാരത സർക്കാരിന്റെ ഉടമസ്ഥതയിലുള്ള വൈദ്യുതി പ്രസരണ കമ്പനിയാണ് **പവർ ഗ്രിഡ്കോർപറേഷൻ ഓഫ് ഇന്ത്യ ലിമിറ്റഡ്** (പവർ ഗ്രിഡ്). ഭാരതത്തിൽ ഉണ്ടാക്കുന്ന മുഴുവൻ വൈദ്യുതിയുടെ പകുതിയും പ്രസരണം നടത്തുന്നത് പവർ ഗ്രിഡാണ്. പവർ ഗ്രിഡിന് ഭാരതമൊട്ടാകെ 1,00,619 കി.മീറ്റർ പ്രസരണ ശൃംഗലയുണ്ട്. 2013 ഏപ്രിൽ 30ന് 168 സബ് സ്റ്റേഷനുകളും 1,64,763 MVA ട്രാൻസ്ഫോർമേഷൻ ശേഷിയുമുണ്ട്. 

ഇപ്പോൾ 69.42%  ഓഹരികൾ ഭാരത സർക്കാരിനും  ബാക്കി 30.58% ഓഹരികൾ സ്ഥാപന നിക്ഷേപകരുടേയും പൊതുജനത്തിനുമാണ്.

## ആരംഭം
1989 ഒക്റ്റോബർ 23 ന് 10,000 കോടി രൂപയുടെ ഓഹരിമൂലധനത്തോടെ ഭാരത സർക്കാരിന്റെ പൂർണ്ണ ഉടമസ്ഥതയിൽ 1956 ലെ കമ്പനി നിയമം അനുസരിച്ച് **[[നാഷണൽ പവർ ട്രാൻസ്മിഷൻ കോർപ്പറേഷൻ ലിമിറ്റഡ്]]** തുടങ്ങി. രാജ്യത്ത് ഉയർന്ന വോൾട്ടതയുള്ള പ്രസാരണ ശൃംഗല രൂപകൽപ്പന ചെയ്യൽ, നടപ്പാക്കൽ, കൈവശം വയ്ക്കൽ, പ്രവർത്തിപ്പിക്കൽ, അറ്റകുറ്റപ്പണി ചെയ്യൽ എന്നിവയായിരുന്നു ഉദ്ദേശം. 1992 ഒക്ടോബർ 23ന് കമ്പനിയുടെ പേര്  പവർ ഗ്രിഡ് കോർപറേഷൻ ഓഫ് ഇന്ത്യ ലിമിറ്റഡ് എന്നാക്കി. 
1992-93ൽ  എൻടിപിസി, ഏൻഎച്ച്പിസി, എൻഇഇപിസിഒ എന്നിവയുടേയും കേന്ദ്രത്തിന്റേയോ സംയുക്ത സംരംഭങ്ങളുടേയും ഊർജ്ജ വിതരണ വസ്തുവകകൾ  സമയ ബന്ധിതമായി ഏറ്റെടുത്തു.

ശൃംഗലയുടെ ശരിയായ നടത്തിപ്പിനും പ്രവർത്തനത്തിനും വേണ്ടി ലോഡ് ഡെസ്പാച്ചിങ്ങ് കേന്ദ്രങ്ങളുടെ ചുമതലകൂടി 2004ൽ സർക്കാർ ഏല്പിക്കുകയുണ്ടായി. വിതരണ ശൃംഗലയുടെ നടത്തിപ്പും കാര്യക്ഷമതയും കൂട്ടുന്നതിന്  പവർ ഗ്രിഡ് എല്ലാ മേഖല ലോഡ് ഡെസ്പാച്ചിങ്ങ് കേന്ദ്രങ്ങളേയും(RLDC)  തനതു സാങ്കേതിക വിദ്യയായ **[[യൂണിഫൈഡ് ലോഡ് ഡെസ്പാച്ച് & കമ്മ്യൂണിക്കേഷൻ]]**(ULDC)  സ്കീം നടപ്പിലാക്കി ആധുനികവൽക്കരിച്ചു.. 2009ൽ **[[ദേശീയ ലോഡ് ഡെസ്പാച്ചിങ്ങ് കേന്ദ്രം]]**(NLDC) തുടങ്ങുകയുണ്ടായി.

## പൊതു വിവരങ്ങൾ
കമ്പനിയുടെ പ്രവർത്തനം കണ്ട്  ഭാരത സർക്കാർ 1998 ഒക്ടോബറിൽ **മിനിരത്ന – I PSU** വിഭാഗത്തിൽ പെടുത്തി. പൊതു സംരംഭക വകുപ്പ് 2008 മേയ് ഒന്നിന് **നവരത്ന** പദവി നൽകുകയുണ്ടായി. 
ലോകത്തിലെ മൂന്നാംത്തെ ഏറ്റവും വലിയ വൈദ്യുതി വിതരണ സംവിധാനമായി 2009 ജനുവരിയിൽ ലോകബാങ്ക് തിരഞ്ഞെടുക്കുകയുണ്ടായി.

## മറ്റു സ്ഥാപനങ്ങൾ
2009 ൽ ശൃംഗലയുടെ പ്രവർത്തനത്തിനും നടത്തിപ്പിനും വേണ്ടി **[[ പവർ സിസ്റ്റം ഒപ്പറേഷൻ കോർപ്പറേഷൻ ലിമിറ്റഡ്]]** (POSOCO), എന്നപേരിൽ പവർഗ്രിഡിന്റെ 100% ഉടമസ്ഥതയിൽ ഒരു അനുബന്ധ കമ്പനി തുടങ്ങി. 

മദ്ധ്യപ്രദേശിലെ ബിനയിൽ പവർഗിഡ്, എൻടിപിസി, എൻഎച്ച്പിസി, ഡിവിസി, സിപിആറ്ഐ എന്നിവയുടെ സംയുക്ത സംരഭമായി യി  2009 മേയിൽ **[[ദേശീയ ഹൈ പവർ ടെസ്റ്റ് ലബോറട്ടാറി ലിമിറ്റഡ് ]]** തുടങ്ങുകയുണ്ടായി. 

യൂണിഫൈഡ് ലോഡ് ഡെസ്പാച്ച് കേന്ദ്രങ്ങളുടെ വാർത്താവിനിമയ ശേഷിയുടെ അധികമുള്ള ശേഷി ഉപയോഗിച്ച് ടെലകോം മേഖലയിലും സാന്നിദ്ധ്യം ഉറപ്പാക്കിയിട്ടുണ്ട്.

വേറേയും അനുബന്ധ സ്ഥാപനങ്ങളും സംയുക്ത സംരംഭങ്ങളുമുണ്ട്.

## പവർഗ്രിഡ് പ്രസരണശൃംഗല തകരാർ

## അവലംബം
http://www.powergridindia.com/ 

http://powermin.nic.in/transmission/power_grid.htm 

http://www.sarkaritel.com/psu/psudetail.php?psu_id=202

* National Load Despatch Centre Web-Site 
* Northern Regional Load Despatch Centre Web-Site 
* Western Regional Load Despatch Centre Web-Site
* Eastern Regional Load Despatch Centre Web-Site 
* Southern Regional Load Despatch Centre Web-Site 
* North-Eastern Regional Load Despatch Centre Web-Site
ലതാ രാജു

മലയാളചലച്ചിത്രപിന്നണിഗായികയും റേഡിയോ കലാകാരിയുമാണ് **ലതാ രാജു**.

## ജീവിതരേഖ
ചലച്ചിത്രകാരനും റേഡിയോ കലാകാരനുമായിരുന്ന കെ. പദ്മനാഭൻ നായരുടെയും പ്രശസ്ത ഗായിക ശാന്ത പി. നായരുടേയും പുത്രിയായി 1954-ൽ ചെന്നൈയിൽ ജനിച്ചു. 1962-ൽ റിലീസ് ആയ *[[സ്നേഹദീപം]]* എന്ന ചിത്രത്തിൽ "ഒന്നാം തരം ബലൂൺ തരാം" എന്ന ഗാനം ആലപിച്ചു കൊണ്ട് എട്ടാം വയസ്സിൽ ചലച്ചിത്രപിന്നണിഗായികയായി അരങ്ങേറ്റം കുറിച്ചു. 1972-ൽ റിലീസ് ആയ *[[മയിലാടും കുന്ന് ]]* എന്ന ചിത്രത്തിന് വേണ്ടി സി. ഒ. ആന്റോയോടൊപ്പം ആലപിച്ച "പാപ്പീ, അപ്പച്ചാ" എന്ന ഗാനം വളരെ പ്രശസ്തമാണ്.

### കുടുംബം
ചലച്ചിത്രപിന്നണിഗായകനും സംഗീതസംവിധായകനുമായ ജെ.എം. രാജു ആണ് ജീവിത പങ്കാളി. ഇവർക്ക് അനുപമ, ആലാപ് എന്നിങ്ങനെ രണ്ട് മക്കളുണ്ട്. ഇവരുടെ മകനായ ആലാപ് മലയാളം, തമിഴ് ഭാഷകളിലെ അറിയപ്പെടുന്ന ഒരു ഗായകനാണ്. 

## അവലംബം

വർഗ്ഗം:1954-ൽ ജനിച്ചവർ
വർഗ്ഗം:മലയാളചലച്ചിത്രപിന്നണിഗായകർ
സോഷ്യൽ എഞ്ചിനീയറിംഗ് (പൊളിറ്റിക്കൽ സയൻസ്)

സാമൂഹ്യ ശാസ്ത്രത്തിലെ ഒരു വിജ്ഞാന ശാഖയാണ് **സോഷ്യൽ എഞ്ചിനീയറിംഗ്**. പൊതുജനാഭിപ്രായത്തെയും സാമൂഹ്യസ്വഭാവത്തെയും മനോഭാവത്തെയും സ്വാധീനിക്കുന്നതിനായി സർക്കാരുകളോ സ്വകാര്യ കൂട്ടായ്മകളോ നടത്തുന്ന പ്രയത്നത്തെയാണ് പൊതുവിൽ സോഷ്യൽ എഞ്ചിനീയറിംഗ് എന്നു വിവിക്ഷിക്കുന്നത്.  

രാഷ്ട്രതന്ത്രം, തത്വശാസ്ത്രം, സമൂഹശാസ്ത്രം, മനശാസ്ത്രം, നിയമം, ഗണിതശാസ്ത്രം, തുടങ്ങിയ വൈജ്ഞാനിക ശാഖകളിൽ നിന്നുമുള്ള ആശയങ്ങൾ സ്വാംശീകരിച്ച് സാമൂഹ്യ സ്വഭാവത്തെയും പൊതുമനോഭാവത്തെയും വിഭവാസൂത്രണത്തെയും വിലിയതോതിൽ സ്വാധീനിക്കാനുള്ള ശാസ്ത്രീയമായ ശ്രമങ്ങളാണ് സോഷ്യൽ എഞ്ചിനീയറിംഗിൽ നടക്കുന്നത്. പ്രത്യേക സാമൂഹിക പ്രശ്നങ്ങളുടെ നിർദ്ധാരണത്തിനായി ഇത്തരത്തിൽ സാമൂഹിക ശാസ്ത്രതത്വങ്ങൾ പ്രയോഗിക്കുന്നയാളെ സോഷ്യൽ എഞ്ചിനീയർ എന്നു പറയുന്നു.  സാമൂഹ്യജാഗ്രതയിൽ ശാസ്ത്രത്തിന്റെ രീതിയിലൂടെയുള്ള  ഇടപെടലാണിത്. രാഷ്ട്രീയ പ്രവർത്തകരിൽ നിന്നും വ്യത്യസ്തമായി സോഷ്യൽ എഞ്ചിനീയർമാർ സാമൂഹ്യ സംവിധാനങ്ങളെ വിശകലനം ചെയ്യുവാനും മനസ്സിലാക്കുവാനും ശാസ്ത്രജ്ഞരെപ്പോലെ ശാസ്ത്രത്തിന്റെ രീതി ഉപയോഗിക്കുന്നു. 
## ചരിത്രം
"സോഷ്യൽ എഞ്ചിനീയേഴ്സ്" എന്ന വാക്ക് ആദ്യമായി ഉപയോഗിക്കുന്നത് 1894 -ൽ ഡച്ച് വ്യവസായി ആയ ജെ.സി. വാൻ മാർക്കെൻ ആണ്. നമ്മുടെ ഗ്രഹത്തിലെ അചേതനവസ്തുക്കളായ യന്ത്രങ്ങളെ കൈകാര്യം ചെയ്യുവാൻ സാങ്കേതിക വിദഗദ്ധരും മറ്റുമുള്ളതുപോലെ സചേതന വസ്തുക്കളായ മനുഷ്യരെ കൈകാര്യം ചെയ്യുവാൻ സോഷ്യൽ എഞ്ചിനീയർമാരെന്ന തരത്തിലുള്ള വിദഗ്ദ്ധരെ ആവശ്യമുണടെണ്ടെന്നതായിരുന്നു അദ്ദേഹത്തിന്റെ ആശയം. സോഷ്യൽ എഞ്ചിനീയറിംഗ് എന്ന ഈ ആശയം 1899 -ൽ അമേരിക്കയിൽ അവതരിപ്പിക്കപ്പെടുകയും സാമൂഹ്യ ചിന്തകരുടെ ഇടയിൽ പ്രചരിപ്പിക്കപ്പെടുകയുമാണുണ്ടായത്. അക്കാലത്തിറങ്ങിയ ഒരു മാസികയുടെ പേരും ഇതായിരുന്നു.

സർവ്വാധിപത്യ രാഷ്ട്രീയ വ്യവസ്ഥ നിലവിലിരുന്ന രാജ്യങ്ങളിൽ പലതിലും സോഷ്യൽ എഞ്ചിനീയറിംഗിന്റെ പ്രയോഗങ്ങൾ കാണാം. പഴയ സാറിസ്റ്റ് മനോഭാവത്തിൽ നിന്നും ജനങ്ങളെ പുതിയ സോവിയറ്റ് മനുഷ്യനാക്കി വളർത്തുന്നതിന് സോവിയറ്റ് യൂണിയനിൽ നടത്തിയ ശ്രമങ്ങളും ചൈനയിലെ മഹത്തായ കുതിച്ചുചാട്ടം, സാംസ്കാരിക വിപ്ലവം തുടങ്ങിയ പ്രചരണപരിപാടികളും നാസികളുടെ കാലത്ത് ഗീബൽസിന്റെ നേതൃത്വത്തിൽ നടന്ന പ്രചരണപരിപാടികളും ഇതിന്റെ ഉദാഹരണങ്ങളാണ്.

ജനാധിപത്യ ഭരണക്രമങ്ങളിലും മയക്കുമരുന്ന തീവ്രവാദം തുടങ്ങിയവയുടെ സ്വാധീനങ്ങൾക്കെതിരായി ഭരണകൂടങ്ങൾ സോഷ്യൽ എഞ്ചിനീയറിംഗിന്റെ വഴികൾ തേടുന്നുണ്ട്. 

## കാൾ പോപ്പർ
വിഖ്യാത ചിന്തകനായ കാൾ പോപ്പറിന്റെ പഠനങ്ങളാണ് ഈ സാമൂഹ്യ ശാസ്ത്രശാഖയെ ചിട്ടപ്പെടുത്തിയത്. "തുറന്ന സമൂഹവും അതിന്റെ ശത്രുക്കളും" എന്ന തന്റെ വിഖ്യാത ഗ്രന്ഥത്തിൽ അദ്ദേഹം ജനാധിപത്യ സോഷ്യൽ എഞ്ചിനീയറിംഗിന്റെ (തുണ്ടവൽകൃത സോഷ്യൽ എഞ്ചിനീയറിംഗ് - piecemeal social engineering) അടിസ്ഥാന തത്ത്വങ്ങൾ അന്വേഷിക്കുകയും ഉട്ടോപ്യൻ (ആദർശവത്കൃത) സോഷ്യൽ എഞ്ചിനീയറിംഗുമായി അതിനുള്ള വ്യത്യാസം വരച്ചുകാട്ടുകയും ചെയ്യുന്നു. 

പോപ്പർ എഴുതുന്നു:
 

## അവലംബം


വർഗ്ഗം:സാമൂഹ്യശാസ്ത്രം
വർഗ്ഗം:സാമൂഹികം
ദാൽ മഖനി

പഞ്ചാബ് പ്രദേശത്ത് ഉരുത്തിരിഞ്ഞ ഒരു ഭക്ഷണവിഭവമാണ് **ദാൽ മഖനി**. തൊലിയോടുകൂടിയ ഉഴുന്നുപരിപ്പുകൊണ്ടാണ് ഈ കറിയുണ്ടാക്കുന്നത്. കുറഞ്ഞ അളവിൽ രാജ്മ പയറും ചേർക്കുന്നു. പരിപ്പുകറിക്കു (ദാൽ) മുകളിൽ വെണ്ണ (മഖൻ) ഒഴിക്കുന്നതുകൊണ്ടാണ് ഈ പേര് വന്നത്. ഉത്തരേന്ത്യൻ സദ്യകളിൽ ചോറിനോടൊപ്പം കഴിക്കാൻ വിളമ്പുന്ന ഏറ്റവും പ്രചാരമുള്ള ഒഴിച്ചുകറിയാണ് ദാൽ മഖനി.
## ചരിത്രം

ഇന്ത്യൻ ഉപഭൂഖണ്ഡത്തിലെ മുഖ്യ ആഹാരങ്ങളിൽ ഒന്നാണ് ദാൽ മഖാനി. ഇന്ത്യയുടെ വിഭജനത്തിനു ശേഷം പഞ്ചാബിൽനിന്നുള്ള ആളുകൾ ഉത്തരേന്ത്യയിലേക്ക് പലായനം ചെയ്തതുകൊണ്ടാണ് ഇത് പ്രസിദ്ധമായത്.  പഞ്ചാബി ജനങ്ങൾ ഇന്ത്യയുടെ പലഭാഗങ്ങളിലേക്കും വിദേശത്തേക്കും പടർന്നപ്പോൾ, ഡൽഹിയിലെ ദര്യഗഞ്ചിൽ മോതി മഹൽ ഭക്ഷണശാല ബിസിനസുകാരായ പഞ്ചാബി പ്രവാസിയായ കുണ്ടൻ ലാൽ ഗുജരാൾ പോലെയുള്ളവർ പുതിയ പ്രദേശങ്ങളിൽ ദാൽ മഖാനി പരിചയപ്പെടുത്തി.
 
## പാകം ചെയ്യാനുള്ള സമയം
പരമ്പരാഗത ശൈലിയിൽ ദാൽ മഖാനി ഉണ്ടാക്കാനുള്ള പ്രക്രിയകൾ വളരെ സമയം പിടിക്കുന്ന അനവധി ചുവടുകൾ ഉള്ളതാണ്, ഇത് തയ്യാറാക്കാൻ 24 മണിക്കൂർ സമയംവരെ എടുക്കും. എന്നാൽ ആധുനിക പാചക ഉപകരണങ്ങൾ ലഭ്യമായതോടെ, പ്രത്യേകിച്ചും വൈദ്യുത പ്രഷർ കുക്കർ, ദാൽ മഖാനി തയ്യാറാക്കാനുള്ള സമയം വലിയതോതിൽ കുറഞ്ഞ് 2 മുതൽ 3 മണിക്കൂർ വരെയായി.
 
## ദാൽ
പയർ വർഗ്ഗത്തിൽ ഉൾപ്പെടുന്ന ഒരു സസ്യമാണ്‌ ഉഴുന്ന്. ഇതിൻറെ സംസ്കൃതനാമം മാഷം എന്നാണ്‌. തമിഴിൽ ഉഴുന്ന്, കന്നടയിൽ ഉർദ്ദ്, ഹിന്ദിയിൽ ഉറദ്, ഗുജറാത്തിയിൽ അറാദ്, ബംഗാളിയിൽ മഷ്‌കലെ എന്നും ദേശ ഭാഷാവ്യത്യാസമനുസരിച്ച് പല പേരുകളിൽ ഉഴുന്ന് അറിയപ്പെടുന്നു. ദക്ഷിണേന്ത്യയിൽ പ്രഭാത ഭക്ഷണങ്ങളായ ഇഡ്ഡലി, ദോശ തുടങ്ങിയവയുടെ മുഖ്യ ചേരുവയാണ്‌ ഉഴുന്ന്. ഉത്തരേന്ത്യയിൽ ദാൽ മഖാനി എന്ന പ്രസിദ്ധമായ പരിപ്പുകറിയിലെ മുഖ്യചേരുവയുമാണിത്.

വാതകോപത്തെ ശമിപ്പിക്കുന്നതു കൂടാതെ, ശരീരത്തെ തണുപ്പിക്കുകയും തടിപ്പിക്കുകയും ചെയ്യുന്നു. ധാതുബലം, ശുക്ലവർദ്ധന എന്നിവയെ സഹായിക്കുകയും ചെയ്യുന്നു. ആയുർവേദപ്രകാരം പിത്തം, രക്തദോഷം, ക്ഷയം, ജ്വരം, ചുമ എന്നീ അസുഖങ്ങളെ തടയുന്നു. പക്ഷേ, ഉഴുന്ന് കഫത്തെ വർദ്ധിപ്പിക്കുന്നു. ഉഴുന്ന് വാജീകരണ ചികിത്സയിൽ വളരെയധികം ഉപയോഗിക്കുന്ന വസ്തുവാണ്‌. ഉഴുന്ന്, ദേവദാരം, കുറുന്തോട്ടിവേര്‌ എന്നിവ മാഷാർവാദികഷായം എന്ന ഔഷധത്തിലെ പ്രധാന ചേരുവകളാണ്‌.
 
## അവലംബം

വർഗ്ഗം:ഇന്ത്യൻ ഭക്ഷണവിഭവങ്ങൾ
സുരയ്യ

ഇന്ത്യൻ സിനിമാരംഗത്തെ '40-'50 കാലഘട്ടത്തിലെ ഗായികയും പ്രശസ്തയായ അഭിനേത്രിയുമായിരുന്നു **സുരയ്യ ജമാൽ ഷേഖ്** എന്ന **സുരയ്യ** (15 ജൂൺ1929- 31 ജനുവരി 2004).
## സിനിമാജീവിതം
ബ്രിട്ടീഷ് ഇന്ത്യയിൽ ഉൾപ്പെട്ടിരുന്ന പഞ്ചാബിലെ ലാഹോർ ലാണ് സുരയ്യ ജനിച്ചത്. 'ഉസ്നേ ക്യാ സോച്ചാ'(1937) എന്ന ചിത്രത്തിൽ ഒരു ബാലതാരമായിട്ടാണ് ഇവർ സിനിമയിൽ പ്രവേശിയ്ക്കുന്നത്. തന്റെ മാതുലനും ഹിന്ദി സിനിമകളിൽ വില്ലൻ വേഷങ്ങൾ കൈകാര്യം ചെയ്തുവന്നിരുന്നയാളുമായിരുന്ന ശഹൂറിനോടൊപ്പം തന്റെ സ്കൂൾ അവധിക്കാലത്ത് മോഹൻ സ്റ്റുഡിയോസ് സുരയ്യ സന്ദർശിയ്ക്കുമായിരുന്നു. *താജ് മഹൽ* എന്ന ചിത്രത്തിന്റെ ചിത്രീകരണം  ഈ സ്റ്റുഡിയോയിലാണ് നടന്നിരുന്നത്. ഇത്തരത്തിലുള്ള ഒരു സന്ദർശനവേളയിൽ സുരയ്യയെ കാണുവാനിടയായ  ചിത്രത്തിന്റെ സംവിധായകൻ  നാനുഭായ് വക്കീൽ ഈ സിനിമയിൽ മുംതാസ് മഹലിന്റെ ബാല്യകാലം അഭിനയിയ്ക്കുന്നതിനുള്ള അവസരം ആ കുട്ടിക്ക് നൽകി.
റേഡിയോയിൽ കുട്ടികളുടെ ഒരു പരിപാടിയ്ക്കിടയിൽ സുരയ്യയുടെ ശബ്ദം ശ്രവിച്ച സംഗീതസംവിധായകനായ നൗഷാദ് *ശാരദ*(1942) എന്ന ചിത്രത്തിൽ സുരയ്യയുടെ ശബ്ദം  ഉപയോഗിച്ചു. ആ സമയത്ത് സുരയ്യയ്ക്ക് 13 വയസ്സ് മാത്രമായിരുന്നു പ്രായം.തുടർന്ന് നൗഷാദിന്റെശിക്ഷണത്തിൽ ഒട്ടേറെ ഗാനങ്ങൾ സുരയ്യ ആലപിയ്ക്കുകയുണ്ടായി. 
*അന്മോൽ ഗാഡി*(1946),*ദർദ്*(1947),*ദില്ലഗി* (1949)*ദസ്താൻ *(1950) എന്നിവയായിരുന്നു ആലപിച്ച  മറ്റ് ചില ചിത്രങ്ങൾ.

സുരയ്യ നായികയായി അഭിനയിച്ച ആദ്യ ചിത്രം  **'തദ്ബിർ**' (1945) ആയിരുന്നു. സൈഗാളിനോടൊപ്പം *ഒമർ ഖയ്യാം*(1946),*പർവാന*(1947)എന്നീ ചിത്രങ്ങളിലും  ഇവർ പാടി അഭിനയിച്ചു. *റുസ്തം  സൊറാബ്*(1963) ആയിരുന്നു അവസാന ചിത്രം.

## അവലംബം
  
## പുറം  കണ്ണികൾ
* Legends - Suraiya: Her profile, Interview, complete list of her songs and reviews of her films
* 
* Suraiya: the reluctant goddess *[[Indian Express]]*.
* Suraiya's songs online 

വർഗ്ഗം:ഹിന്ദി ചലച്ചിത്ര അഭിനേതാക്കൾ
വർഗ്ഗം:ഹിന്ദി ചലച്ചിത്രപിന്നണിഗായകർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ഹിന്ദി ചലച്ചിത്രപിന്നണിഗായികമാർ
വർഗ്ഗം:1929-ൽ ജനിച്ചവർ
ദീപം

1930-ൽ പ്രസിദ്ധീകരണമാരംഭിച്ച ഒരു സചിത്ര മാസികയായിരുന്നൂ ദീപം. ഇപ്പോൽ ഈ മാസിക പ്രസിദ്ധീകരിക്കുന്നില്ല. തോമസ് പോളിന്റെ ഉടമസ്ഥതയിൽ ഉണ്ടായിരുന്ന വിദ്യാവിലാസം പ്രസിദ്ധീകരണശാലയിലാണ് ആരംഭിച്ചത്. കുന്നത്ത് ജനാർദ്ദന മേനോൻ ഇതിന്റെ പത്രാധിപരായിരുന്നിട്ടുണ്ട്.

## അവലംബം

വർഗ്ഗം:മലയാളമാസികകൾ
ചേരി

വർദ്ധിച്ചുവരുന്ന നഗരവത്കരണത്തോടൊപ്പം ഓടിയെത്താൻ കഴിയാത്ത ഒരു നഗരത്തിലെ തന്നെ പ്രദേശമാണ് **ചേരികൾ**.സാമൂഹികവും സാമ്പത്തികവുമായ പിന്നോക്കാവസ്തയും പാർപിടസുരക്ഷിതത്വമില്ലായ്മയും ചേരികളുടെ സവിശേഷതയാണ്.

വർഗ്ഗം:നഗരാസൂത്രണം
എം.വി. കൈരളി (കപ്പൽ)

കേരളാ സർക്കാർ സ്ഥാപനമായ കേരളാ ഷിപ്പിംഗ് കോർപറേഷന്റെ കപ്പലായിരുന്നു **കൈരളി.** നോർവെയിൽ നിന്ന് പഴയ വിലയ്ക്കു വാങ്ങിയ ഓസ്കാർസോർഡ് എന്ന കപ്പലാണ് എം.വി.കൈരളി എന്ന പേര് സ്വീകരിച്ചത്. 1979 ജൂണിന് മർമ്മഗോവ തുറമുഖത്തുനിന്നും യൂറോപ്പിലെ റോസ്റ്റക്കിലേക്ക് യാത്രതിരിച്ച കൈരളി കപ്പൽ, നാല് ദിവസങ്ങൾക്ക് ശേഷം കാണാതായി. കപ്പൽകാണാതായതോടെ പ്രവർത്തനം നിലച്ച കോർപറേഷൻ കേരളാ ഇൻലാൻഡ് നാവിഗേഷൻ കോർപറേഷനിൽ ലയിപ്പിച്ചു. കപ്പലിലുണ്ടായിരുന്ന ക്യാപ്റ്റൻ മരിയദാസ് ജോസഫ് അടക്കം 51 ജീവനക്കാരെ കാണാതായി.

## ദുരൂഹതകൾ
ഇന്ത്യയിൽ നിന്നും ജർമ്മനിയിലേക്കുള്ള 20538 ടൺ ഇരുമ്പയിരായിരുന്നു കൈരളിയിലുണ്ടായിരുന്നത്. 51 കപ്പൽ ജോലിക്കാരാണ് ഈ യാത്രയിലുണ്ടായിരുന്നത്. ആദ്യ മൂന്നു ദിവസങ്ങളിൽ കപ്പലിൽ നിന്നു സന്ദേശങ്ങളുണ്ടായിരുന്നെങ്കിലും പിന്നീട് കപ്പലിൽ നിന്നും സന്ദേശങ്ങളൊന്നും ലഭിച്ചില്ല. ഡിജിബൗട്ടിയിലെ കമ്പനിയുടെ ഏജന്റാണ് കപ്പൽ ലക്ഷ്യസ്ഥാനത്ത് എത്തിയില്ല എന്ന വിവരം പ്രധാന കാര്യാലയത്തിൽ വിളിച്ചറിയിച്ചത്. കടൽക്കൊള്ളക്കാരുടെ പിടിയിൽപ്പെട്ടതായി സംശയിച്ചിരുന്നെങ്കിലും തെളിവുകളില്ല. കപ്പൽ പുറപ്പെട്ട് രണ്ടാഴ്ചയ്ക്കു ശേഷം പത്ര മാധ്യമങ്ങളിൽ വാർത്ത വരികയും നാവിക സേനയും വിമാനവും തിരച്ചിലിനിറങ്ങിയെങ്കിലും വിവരങ്ങളൊന്നും ലഭ്യമായില്ല. റഡാർ സംവിധാനങ്ങളില്ലാതെയാണ് കപ്പൽ യാത്ര തിരിച്ചതെന്ന് പറയപ്പെടുന്നു. ക്യാപ്റ്റന്റെ അഭിപ്രായങ്ങൾക്കു വിരുദ്ധമായി മതിയായ സംവിധാനമില്ലായിരുന്നെങ്കിലും രാഷ്ട്രീയ സമ്മർദ്ദത്തത്തുടർന്നാണ് കപ്പലിനു പുറപ്പെടേണ്ടി വന്നത് എന്നും ആരോപണമുണ്ട്.

## അവലംബം

## പുറം കണ്ണികൾ
*കൈരളിയിലുണ്ടായിരുന്നവരെ കണ്ടെത്താൻ നിയോഗിക്കപ്പെട്ട സംഘാംഗമായിരുന്ന ജോസഫ് ബാബുവിന്റെ ബ്ലോഗ്
വർഗ്ഗം:ദുരൂഹ സാഹചര്യത്തിൽ കാണാതായ കപ്പലുകൾ
വർഗ്ഗം:ഇന്ത്യയിലെ കപ്പൽ ഗതാഗതം
ചതുരം

നാല് കോണുകളും മട്ടകോണുകളായതും  എതിർ‌വശങ്ങൾ തുല്യവും സമാന്തരമായതുമായ ചതുർഭുജമാണ് **ചതുരം**.  ചതുരത്തിന്റെ നാല് കോണുകളുടെയും അളവുകളുടെ തുക 360° ആയിരിക്കും.ചതുരത്തിൻറെ രണ്ട് വ്യത്യസ്ത വശങ്ങളുടെ തുകയുടെ ഇരട്ടിയായിരിക്കും അതിൻറെ ചുറ്റളവ് . ചതുരത്തിൻറെ രണ്ട് വ്യത്യസ്ത വശങ്ങളുടെ ഗുണനഫലമായിരിക്കും അതിൻറെ വിസ്തീർണം. 

വർഗ്ഗം:ഗണിതം
ആൾക്കൂട്ടം

ആനന്ദിന്റെതായി പ്രസിദ്ധീകരിക്കപ്പെട്ട ആദ്യ നോവലാണ് **ആൾക്കൂട്ടം**.മലയാള നോവൽ സാഹിത്യചരിത്രത്തിലെ ഒരു വഴിത്തിരിവായി കരുതപ്പെടുന്ന പ്രസ്തുത  ഗ്രന്ഥം 1970-ൽ പ്രസിദ്ധീകരിക്കപ്പെട്ടു.

മലയാള നോവൽ സാഹിത്യചരിത്രത്തിലെ ഒരു വഴിത്തിരിവായി കരുതപ്പെടുന്ന നോവൽ

“വിക്ടോറിയ ടെർമിനസ്സിലെ പ്ലാറ്റ്‌ഫോമുകളിലൊന്നിൽ ഒരു വണ്ടിവന്നു നിന്നു. താഴ് വരകളും മരുഭൂമികളും താണ്ടിയും നാട്ടിൻപുറങ്ങളെമറിച്ചും നഗരങ്ങളെതുളച്ചും ദിവസങ്ങളോളം കിതച്ചോടി വണ്ടി.  ഇപ്പോൾ ടെർമിനസ്സിലെ ബഫറുകളിൽ മുട്ടി അതു വിശ്രമിച്ചു.

വണ്ടിനിന്നതോടെ അതിന്റെ വാതിലുകളിൽക്കൂടിയും ജനലുകളിൽക്കൂടിയും മനുഷ്യർ ധിറുതിപിടിച്ചു പുറത്തു ചാടാൻതുടങ്ങി.  കരിയുംപൊടിയുംപറ്റി കറുത്ത മനുഷ്യർ.  ചിരിയും അമ്പരപ്പും മ്ലാനതയും അവരുടെ മുഖത്ത് ഇടകലർന്നു. ഭാഷയോ ആശയങ്ങളോ ഇല്ലാത്ത ഇരമ്പൽ.  വണ്ടിനിന്നപ്പോൾ അതിൽനിന്ന് അടർന്നുപോന്ന ആ ജീവിതത്തിന്റെ തുണ്ടുകൾ അതിന്റെ ചലനത്തെയും ശബ്ദത്തെയും ഏറ്റുവാങ്ങിയതുപോലെ; പക്ഷേ ലക്ഷ്യം കിട്ടാത്തതുപോലെ അവർ പ്ലാറ്റ്‌ഫോമിൽ നിന്നു തിളച്ചതേയുള്ളു….!”

ആനന്ദിന്റെതായി പ്രസിദ്ധീകരിക്കപ്പെട്ട ആദ്യ നോവലാണ് ആൾക്കൂട്ടം. മലയാള നോവൽ സാഹിത്യചരിത്രത്തിലെ ഒരു വഴിത്തിരിവായി കരുതപ്പെടുന്ന ഈ നോവൽ 1970ലാണ് പ്രസിദ്ധീകരിക്കപ്പെട്ടത്. അന്നുവരെയുണ്ടായിരുന്ന നോവൽസങ്കല്പത്തിനു മാറ്റം വരുത്തുന്നതായിരുന്നു ആനന്ദിന്റെ ഈ നോവൽ. അതുവരെ കഥാപാത്രങ്ങൾ എന്ന ചെറിയ സ്ഥലത്തുനിന്നും സമൂഹം എന്ന വിശാല ഇടത്തിലേക്ക് വികസ്വരമാകുന്ന നോവൽ ഘടനയായിരുന്നുണ്ടായിരുന്നത്. ഒരു കേന്ദ്രത്തിൽനിന്നും വിസ്തൃതിയിലേക്ക് ചലിക്കുന്ന തിരമാലകളുടെ ചക്രവ്യൂഹങ്ങൾ നോവലുകളുടെ പൊതു സ്വഭാവം ആയിരുന്നു. ഈ ഒരു അവസ്ഥയിലേക്കാണ് ആനന്ദിന്റെ നോവലുകൾ വരുന്നത്‌

ആഖ്യാനത്തിൽ നോവൽ പിന്തുടർന്നു വന്ന ഈ യാത്രയുടെ നേരേ വിപരീതദിശയിൽ സഞ്ചരിക്കാനാണ് ആനന്ദ് ശ്രമിച്ചത്. നോവലിന്റെ വ്യക്തികേന്ദ്രിതമോ കുടുംബകേന്ദ്രിതമോ ആയ ഘടനയിൽനിന്നും വിടുതി നേടി വൈവിധ്യം നിറഞ്ഞ സമൂഹത്തെ ഒരേയൊരു ആഖ്യാനകേന്ദ്രമാക്കി എന്നതാണ്ആനന്ദ് ചെയ്ത മാറ്റം. അതായത്, രാഷ്ട്രത്തിന്റെയും സമൂഹത്തിന്റെയും പ്രശ്‌നങ്ങൾ മുഖ്യമായി നിൽക്കുകയും അതിന്റെ സ്വാധീനത്തിൽ കഴിയേണ്ടിവരുന്ന വ്യക്തികൾ കഥാപാത്രങ്ങളാവുകയും ചെയ്യുന്നത് ആനന്ദിന്റെ നോവലുകളിൽ കാണാം. നോവലിന്റെ അകത്തേയ്ക്ക് കടക്കാൻ വിപുലമായ ഈ മേഖലയെക്കുറിച്ചുള്ള സാമാന്യ ബോധം ഉണ്ടായിരിക്കണം. ആൾക്കൂട്ടത്തിന്റെ രചനാവേളയെക്കുറിച്ച് പറയുന്ന ഒരു സന്ദർഭത്തിൽ ആനന്ദ് ഇക്കാര്യം വ്യക്തമാക്കുന്നത് ഇങ്ങനെയാണ്. ‘മനുഷ്യജീവിതത്തെ ആകെ ഉൾക്കൊള്ളുന്ന ഒരു ആശയം ഫിലോസഫി എന്നു പറയാൻ ഭയമാണ് കുറെ നാളായി ഞാൻ തട്ടിയും മുട്ടിയും നോക്കിക്കൊണ്ടിരിക്കുന്നു. നഷ്ടപ്പെട്ടു പോകാതിരിക്കാൻ, അതിനെ ഈയിടെ ഒരു ലേഖനത്തിന്റെ രൂപത്തിലാക്കാൻ ശ്രമിച്ചു. ആൾക്കൂട്ടം അതിന്റെ ഒരു വശമേ ആകുന്നുള്ളൂ.”

സമൂഹത്തെ പൊതുവെ ബാധിക്കുന്ന രാഷ്ട്രീയ ദാർശനിക പ്രശ്‌നങ്ങളെ മുഖ്യമാക്കി നിറുത്തുകയും അത് നിരന്തരം അലട്ടുന്ന ഒരുകൂട്ടം മനുഷ്യരെ അവതരിപ്പിക്കുകയുമാണ് ആനന്ദ് ചെയ്തത്. ഒന്നിലധികം കഥാതന്തുക്കളെ പിരിച്ചുകെട്ടിയാണ് ആനന്ദ് ‘ആൾക്കൂട്ടം‘ നിബന്ധിച്ചിരിക്കുന്നത്. ഒരു കഥ ജോസഫിന് രാധയോടു തോന്നുന്ന താൽപര്യമാണ്. മറ്റൊന്ന് ലളിതയോടു സുനിലിനു തോന്നുന്ന സ്‌നേഹമാണ്. പ്രേമിന്റെ കഥ മൂന്നാമത്തേത്. നാലാമത്തേത് സുന്ദറിന്റെ കഥയാണ്. പിന്നെയുമുണ്ട് ഉപകഥകൾ… പ്ലോട്ടുകളുടെ ബാഹുല്യത്തിലും ഇതു മറ്റു നോവലുകളെക്കാൾ മുന്നിട്ടു നിൽക്കുന്നതാണ്. കെ പി അപ്പൻപറഞ്ഞതുപോലെആൾക്കൂട്ടത്തിന്റെ തിരക്കിൽ ശ്വാസംമുട്ടിമരിക്കാൻ വിധിക്കപ്പെട്ടവരുടെ യാതനകൾ അപഗ്രഥിച്ച് അസ്തിത്വവ്യഥ്യയുടെ നീങ്ങിപ്പോകാത്ത നിത്യാധിപത്യത്തെക്കുറിച്ച് ആനന്ദ് തയ്യാറാക്കിയ വിപുലമായ രേഖകളാണ് ആൾക്കൂട്ടം…

## അവലംബം


വർഗ്ഗം:മലയാളം നോവലുകൾ
വർഗ്ഗം:ആനന്ദിന്റെ കൃതികൾ
ഹാരി പോട്ടർ ആന്റ് ദ ഹാഫ്-ബ്ലഡ് പ്രിൻസ് (ചലച്ചിത്രം)

ഡേവിഡ് യേറ്റ്സ് സംവിധാനം ചെയ്ത് വാർണർ ബ്രോസ്. 2009ൽ വിതരണത്തിനെത്തിച്ച ഒരു ഫാന്റസി ചലച്ചിത്രമാണ് **ഹാരി പോട്ടറും അർദ്ധരക്ത രാജകുമാരനും**. ഹാരി പോട്ടർ പരമ്പരയിലെ ആറാമത്തേതും ജെ.കെ. റൗളിംഗിന്റെ ഇതേ പേരിലുള്ള നോവലിന്റെ ചലച്ചിത്രാവിഷ്കാരവും കൂടിയാണിത്. സ്റ്റീവ് ക്ലോവ്സ് രചനയും ഡേവിഡ് ഹേമാൻ, ഡേവിഡ് ബാരോൺ എന്നിവർ നിർമ്മാണവും നിർവഹിച്ചിരിക്കുന്നു. ഹോഗ്വാർട്ട്സിലെ ഹാരി പോട്ടറുടെ ആറാം വർഷത്തെ കുറിച്ച് പ്രതിപാദിക്കുന്ന ഈ ചലച്ചിത്രം ഹാരിയുടെ കൈയിലെത്തുന്ന നിഗൂഢത നിറഞ്ഞ പുസ്തകം, ഹാരിയുടെ പ്രണയം, ലോർഡ് വോൾഡമോട്ടിന്റെ വീഴ്ചക്കു പിന്നിലെ രഹസ്യങ്ങൾ എന്നീ വിഷയങ്ങളും കൈകാര്യം ചെയ്യുന്നു. മുൻ ചലച്ചിത്രങ്ങളിലേതു പോലെ ഡാനിയൽ റാഡ്ക്ലിഫ്, റൂപെർട്ട് ഗ്രിന്റ്, എമ്മ വാട്സൺ എന്നിവർ പ്രധാന കഥാപാത്രങ്ങളായ ഹാരി പോട്ടർ, റോൺ വീസ്‌ലി, ഹെർമിയോണി ഗ്രേഞ്ചർ എന്നിവരെ അവതരിപ്പിച്ചിരിക്കുന്നു.

## അഭിനേതാക്കൾ
* ഡാനിയൽ റാഡ്ക്ലിഫ് - ഹാരി പോട്ടർ
* റൂപെർട്ട് ഗ്രിന്റ് - റോൺ വീസ്‌ലി
* എമ്മ വാട്സൺ -  ഹെർമിയോണി ഗ്രേഞ്ചർ
* ഹെലേന ബോൺഹാം കാർട്ടർ - ബെലാട്രിക്സ് ലെസ്ട്രേഞ്ച്
* ജിം ബ്രോഡ്ബെന്റ് - ഹൊറേസ് സ്ലഗ്ഹോൺ
* റോബി കോൾട്രാൻ - റുബിയസ് ഹാഗ്രിഡ്
* വാർവിക്ക് ഡേവിസ് - ഫിലിയസ് ഫ്ലിറ്റ്വിക്ക്
* ടോം ഫെൽട്ടൺ - ഡ്രാകോ മാൽഫോയ്
* അലൻ റിക്മാൻ - സെർവിയസ് സ്നേപ്
* മാഗി സ്മിത്ത് - മിനെർവ മക്കൊൻഗാൽ
* മൈക്കൽ ഗാംബോൺ - ആൽബസ് ഡംബിൾഡോർ
* തിമോത്തി സ്പാൾ - പീറ്റർ പെറ്റിഗ്ര്യൂ
* ഡേവിഡ് ത്യൂലിസ് - റീമസ് ലൂപിൻ
* ജൂലീ വാൾട്ടേഴ്സ് - മോളി വീസ്‌ലി

## അവലംബം

## പുറംകണ്ണികൾ
* 
*  - ചലച്ചിത്രം
*  - ചലച്ചിത്ര പരമ്പര
* 
* 
* 
* 

വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:ഹാരി പോട്ടർ ചലച്ചിത്രങ്ങൾ
ഐ.എൻ.എസ്. രൻജിത്

ഇന്ത്യൻ നാവികസേനയുടെ, രാജ്പുത് വിഭാഗത്തിൽ പെടുന്ന ഒരു യുദ്ധക്കപ്പൽ ആണ് **ഐ.എൻ.എസ് രൻജിത്(D53)**.1983 നവംബർ 24 നാണ് കമ്മീഷൻ ചെയ്തത്

## പുറത്തേക്കുള്ള കണ്ണികൾ
* ''Rajput'' class at Bharat-Rakshak.com 

വർഗ്ഗം:ഇന്ത്യയുടെ യുദ്ധക്കപ്പലുകൾ
രൂപാന്തരീകരണം

ഒരു ജീവിക്ക് ജനനശേഷം കോശ വിഭജനം വഴിയും മറ്റും ശരീരത്തിൽ സംഭവിക്കുന്ന  ജൈവശാസ്ത്രമാറ്റങ്ങളെ **രൂപാന്തരീകരണം** അഥവാ **മെറ്റാമോർഫോസിസ്** (Metamorphosis) എന്നു വിളിക്കുന്നു. ചില ഷഡ്പദങ്ങൾ, ഉഭയജീവികൾ, മൊളസ്കുകൾ, ടൂണിക്കേറ്റകൾ മുതലായ ജീവികൾ രൂപാന്തരീകരണത്തിന് വിധേയമാകുന്നു. പൊതുവായി ഇവയുടെ പെരുമാറ്റത്തിലും സാഹചര്യത്തിലും മാറ്റങ്ങളുണ്ടാകും.

## ഷഡ്പദ രൂപാന്തരീകരണം
ടെറിഗോട്ട കുടുംബത്തിൽപ്പെട്ട ഷഡ്പദങ്ങൾക്ക് രൂപം, ശരീര ഘടന എന്നിവക്ക് മാറ്റം സംഭവിക്കാറുണ്ട്. ഇത് ഏകരൂപാന്തരീകരണമോ ഇതരരൂപാന്തരീകരണമോ ആകാം. ഏകരൂപാന്തരീകരണത്തിൽ ജീവി ഒരു സമ്പൂർണ്ണ രൂപാന്തരീകരണത്തിനു വിധേയമാകുന്നു. പ്യൂപ, ലാർവ അവസ്ഥകൾ കാണപ്പെടുന്നത് ഈ വിഭാഗത്തിലാണ്. ഇതരരൂപാന്തരീകരണത്തിൽ അപൂർണ്ണമായോ ഭാഗികമായോ രൂപാന്തരീകരണം നടക്കുന്നു.

വർഗ്ഗം:ജന്തുശാസ്ത്രം
2013 ഹൈദരാബാദ് ബോംബ്‌സ്ഫോടനം

ആന്ധ്രാപ്രദേശിന്റെ തലസ്ഥാന നഗരമായ ഹൈദരാബാദിൽ ഫെബ്രുവരി 21-ന് രണ്ടിടങ്ങളിൽ നടത്തിയ ബോംബു സ്ഫോടങ്ങളാണ് 2013-ൽ ഇന്ത്യയിലുണ്ടായ ആദ്യത്തെ ഭീകരാക്രമണം. നഗരത്തിലെ തിരക്കേറിയ ദിൽസുഖ് നഗറിലാണ് രണ്ടു സ്ഫോടങ്ങൾ നടന്നത്. ഏകദേശം 150 മീറ്ററാണ് സ്പോടനങ്ങൾ നടന്ന സ്ഥലങ്ങൾ തമ്മിലുള്ള അകലം.  സ്ഫോടനത്തിൽ 17 പേർ മരിക്കുകയും 119 പേർക്ക് പരിക്കേൽക്കുകയും ചെയ്തു.

## സ്ഫോടനങ്ങൾ

വളരെയധികം തിരക്കുള്ള സ്ഥലങ്ങളിലാണ് സ്ഫോടങ്ങൾ നടത്തിയത്. വൈകുന്നേരം 7:02-ഓടെ കൊണാർക് തീയേറ്ററിനു എതിർവശത്തുള്ള ആനന്ദ് ടിഫിനു സമീപമാണ് ആദ്യ സ്ഫോടനം നടന്നത്. ഏകദേശം അഞ്ചു മിനുട്ടിനുള്ളിൽ ദിൽസുഖ് നഗർ ബസ്‌ സ്ടോപ്പിനു സമീപം രണ്ടാമത്തെ സ്ഫോടനം നടന്നു. 

ഈ പ്രദേശത്ത് ധാരാളം കടകളും ഒട്ടേറെ വിദ്യാഭ്യാസ സ്ഥാപനങ്ങളും പ്രവർത്തിക്കുന്നുണ്ട്. മരണമടഞ്ഞവരിൽ മൂന്നു വിദ്യാർത്ഥികളും ഉൾപ്പെടുന്നു.   

## പ്രതികരണങ്ങൾ
സ്ഫോടനത്തെ ദേശീയ അന്തർദേശീയ നേതാക്കൾ അപലപിച്ചു. സ്ഫോടനത്തിന്റെ പശ്ചാത്തലത്തിൽ രാജ്യത്തെ പ്രധാന നഗരങ്ങളിൽ അതിജാഗ്രതാ നിർദ്ദേശം നല്കിയിരുന്നു. 

ഐക്യരാഷ്ട്രസഭ സെക്രട്ടറി ജനറൽ ബാൻ കി മൂൺ സ്ഫോടത്തെ ശക്തമായി അപലപിക്കുകയും മരിച്ചവരുടെ കുടുംബാംഗങ്ങളെയും ഇന്ത്യൻ സർക്കാറിനെയും അനുശോചനം അറിയിക്കുകയും ചെയ്തു. 

സ്ഫോടനത്തെ ഭീരുക്കളുടെ ആക്രമണമെന്നു വിശേഷിപ്പിച്ച അമേരിക്ക, സ്ഫോടനത്തെ കുറിച്ച് അന്വേഷിക്കുന്നതിനു സഹായങ്ങളും വാഗ്ദാനം ചെയ്തു. 
## അന്വേഷണം
ആക്രമണത്തിന് രണ്ടു ദിവസം മുൻപ് സ്ഫോടനസാധ്യതയുണ്ടെന്നു രഹസ്യാന്വേഷണ വിവരം കിട്ടിയിരുന്നതായും വിവരങ്ങൾ എല്ലാ സംസ്ഥാനങ്ങൾക്കും അയച്ചുകൊടുത്തിരുന്നതായും കേന്ദ്ര അഭ്യന്തര മന്ത്രി സുശീൽ കുമാർ ഷിൻഡെ അറിയിച്ചു.

സ്ഫോടന പരമ്പരയുടെ അന്വേഷണം ദേശീയ അന്വേഷണ ഏജൻസികളായ എൻ. ഐ. എയും എൻ. എസ്. ജിയും ഏറ്റെടുത്തു. 
## അവലംബം


വർഗ്ഗം:ഇന്ത്യയിൽ നടന്ന ഭീകരാക്രമണങ്ങൾ
വർഗ്ഗം:2013-ലെ ഭീകരാക്രമണങ്ങൾ
വർഗ്ഗം:ഹൈദരാബാദിൽ നടന്ന കുറ്റകൃത്യങ്ങൾ
ജീവിതയാത്ര

1965-ൽ പുറത്തിറങ്ങിയ മലയാളചലച്ചിത്രമാണ് **ജീവിതയാത്ര**. ഗണേഷ് പിക്ചേഴ്സിനു വേണ്ടി കെ.പി. കൊട്ടാരക്കര നിർമിച്ച ചിത്രമാണിത്.  1965 സെപ്റ്റംബർ 01-ന് പ്രദർശനം തുടങ്ങിയ ചിത്രത്തിന്റെ വിതരണാവകാശം തിരുമേനി പിക്ചേഴ്സിനായിരുന്നു.

## താരനിര

## പാട്ടരങ്ങ്
ഗാനങ്ങൾ :അഭയദേവ്  പി ഭാസ്കരൻ 
ഈണം : പി.എസ്. ദിവാകർ

	 ,	
## പിന്നണിഗായകർ
*കെ.ജെ. യേശുദാസ്
*കമുകറ പുരുഷോത്തമൻ
*എൽ.ആർ. ഈശ്വരി
*പി. ലീല
*പി. സുശീല
*എസ്. ജാനകി
*സീറോ വാസു

## അണിയറ ശിൽപ്പികൾ
*സംവിധാനം - ജെ. ശശികുമാർ
*നിർമാതാവ് - കെ.പി. കൊട്ടാരക്കര
*കഥ, സംഭാഷണം - കെ.പി. കൊട്ടാരക്കര
*ഗാനരചന - പി. ഭാസ്കരൻ, അഭയദേവ്
*സംഗീതം ‌- പി.എസ്. ദിവാകർ
*നൃത്തസംവിധാനം - മാധവൻ, ചിന്നി സമ്പത്ത്
*ഛായാഗ്രഹണം - എൻ.എസ്. മണി
## അവലംബം

## പുറത്തേക്കുള്ള കണ്ണികൾ

വർഗ്ഗം:1965-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. കൊട്ടാരക്കര തിരക്കഥ എഴുതിയ ചലച്ചിത്രങ്ങൾ
വർഗ്ഗം:കെ.പി. കൊട്ടാരക്കര നിർമ്മിച്ച ചലച്ചിത്രങ്ങൾവർഗ്ഗം:എൻ.എസ് മണി കാമറ ചലിപ്പിച്ച ചിത്രങ്ങാൾ
വർഗ്ഗം:ടി.ആർ ശ്രീനിവാസലു ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:പി ഭാസ്കരന്റെ ഗാനങ്ങൾവർഗ്ഗം:അഭയദേവിന്റെ ഗാനങ്ങൾ
വർഗ്ഗം:സുകുമാരി അഭിനയിച്ച ചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
ഹീമറ്റോളജി

രക്തത്തിന്റെ ഗുണവിശേഷങ്ങളെക്കുറിച്ചും രക്തവുമായി ബന്ധപ്പെട്ട രോഗങ്ങളെക്കുറിച്ചും പഠിക്കുന്ന പഠനശാഖയാണ് **ഹീമറ്റോളജി** അഥവാ **രക്തപഠനശാസ്ത്രം**.(Hematology) രക്തം എന്ന അർതഥമുള്ള, ഹീം(haima )എന്ന ഗ്രീക്ക് വാക്കിൽ നിന്നാണ് ഹീമറ്റോളജി ഉത്ഭവിച്ചത്.രക്തപഠനത്തിൽ പ്രാവീണ്യം നേടിയ ആളാണ്  ഹീമറ്റോളജിസ്റ്റ്. കാൻസറും അതു പോലെ മറ്റുപല രോഗങ്ങളും തിരിച്ചറിയാനും ചികിത്സിക്കാനും ഒരു ഹീമറ്റോളജിസ്റ്റ് സഹായിക്കുന്നു.
## രക്തശേഖരണം
## കാപ്പിലറി രക്തം
വളരെ കുറഞ്ഞ അളവിൽ, ഒന്നോ രണ്ടൊ തുള്ളി രക്തം മതിയാകുന്ന വേളകളിൽ ,അതിസൂക്ഷ്മ രക്തക്കുഴലുകളിൽ (കാപ്പിലറികളിൽ) നിന്നാണ് രക്തം ശേഖരിക്കുക. ഇതിനായി ലാൻസെറ്റ് എന്ന പ്രത്യേകതരം സൂചിയാണ് ഉപയോഗിക്കുന്നത്. കൈവിരളിന്റെ അഗ്രമാണ് ഇങ്ങനെ രക്തം ശേഖരിക്കാൻ പറ്റിയ ശരീരഭാഗം. തീരെ ചെറിയ കുട്ടികളിൽ കാലിന്റെ തള്ളവിരളിൽ നിന്നോ,ഉപ്പൂറ്റിയിൽ നിന്നോ രക്തം എടുക്കാവുന്നതാണ്.
## വീനസ് ബ്ലഡ്

കൂടുതൽ രക്തം ആവശ്യമായ പരിശോദനകൾക്ക് *സിരകളിൽ* നിന്നുള്ള രക്തമാണ് ഉപയോഗിക്കുന്നത്. കൈമടക്കിനോട് ചേർന്നുകാണുന്ന ക്യൂബിറ്റൽ ഫോസ എന്ന സിരയിൽ നിന്നാണ് സാധാരണയായി രക്തം ശേഖരിക്കുന്നത്.സിരാരക്തം ശേഖരിക്കാൻ സിറിഞ്ചും സൂചിയും അമിതരക്തശ്രാവം ഒഴിവാക്കാൻ ടൂർണിക്കേറ്റും ഉപയോഗിക്കുന്നു.ധമനിയെ അമർത്തി രക്തനഷ്ടം ഒഴിവാക്കുന്ന സംവിധാനമാണ് *ടൂർണികെ* അഥവാ രക്തതടസ്സശസ്ത്രം.

## ഇതും കാണുക
* രക്തം

## അവലംബം

വർഗ്ഗം:വൈദ്യശാസ്ത്രം
വർഗ്ഗം:രക്തം
വർഗ്ഗം:ഹീമറ്റോളജി
ഏൾ സ്റ്റാൻലി ഗാർഡ്നർ

പ്രസിദ്ധനായ ഒരു അമേരിക്കൻ നിയമജ്ഞനും നോവലിസ്റ്റുമാണ് **ഏൾ സ്റ്റാൻലി ഗാർഡ്നർ** .പെറി മേസൺ എന്ന സങ്കല്പിക കഥാപാത്രത്തെ നായകനാക്കി അദ്ദേഹം രചിച്ച നോവലുകൾ വൻജനപ്രീതി നേടുകയുണ്ടായി.
ലോകത്തേറ്റവുമധികം കൃതികൾ രചിച്ചവരുടെ പട്ടികയിലൊരാളും ഏറ്റവുമധികം വായിക്കപ്പെടുന്ന എഴുത്തുകാരിലൊരാളുമായി ഗാർഡ്നർ അംഗീകരിക്കപ്പെട്ടുവരുന്നു.
## മലയാളത്തിൽ
മറ്റുനിരവധി ലോകഭാഷകളിൽ എന്ന പോലെ ഏൾ സ്റ്റാൻലി ഗാർഡ്നറുടെ കൃതികൾ മലയാളത്തിലോട്ടും മൊഴിമാറ്റം ചെയ്യപ്പെട്ടിട്ടുണ്ട്.

## അവലംബം

വർഗ്ഗം:ഇംഗ്ലീഷ് നോവലെഴുത്തുകാർ
വർഗ്ഗം:നിയമജ്ഞർ
വർഗ്ഗം:1889-ൽ ജനിച്ചവർ
ബോയ്കോട്ട്, ഡൈവെസ്റ്റ്മെന്റ് ആൻഡ് സാങ്ക്ഷൻസ്

2005 ജൂൺ 9-ന് ആരംഭിച്ച ഒരു ഇസ്രയേൽ ബഹിഷ്കരണപ്രസ്ഥാനമാണ് **ബോയ്കോട്ട്, ഡൈവെസ്റ്റ്മെന്റ് ആൻഡ് സാങ്ക്ഷൻസ്** അഥവാ **ബിഡിഎസ്**. 171 പലസ്തീൻ സന്നദ്ധസംഘടനകൾ ചേർന്നാണ് ഇതിന് രൂപംകൊടുത്തത്.
## ചരിത്രം
2001-ൽ ദക്ഷിണാഫ്രിക്കയിലെ ഡർബനിൽ ചേർന്ന ലോക വംശീയതാവിരുദ്ധ സമ്മേളനം ഇസ്രയേലുമായുള്ള എല്ലാ ബന്ധങ്ങളും വിഛേദിക്കാൻ ലോകരാഷ്ട്രങ്ങളോട് ആവശ്യപ്പെട്ടു.
2004-ൽ പലസ്തീനിയൻ ബുദ്ധിജീവികളുടെ നേതൃത്വത്തിൽ ഇസ്രയേലിനെതിരെ സമ്പൂർണ്ണബഹിഷ്കരണാഹ്വാനം നടത്തി.
### ലക്ഷ്യങ്ങൾ
അന്താരാഷ്ട്രനിയമങ്ങൾ അനുസരിക്കാത്ത ഇസ്രയേലിനെതിരെ അഹിംസാത്മക ശിക്ഷാനടപടികൾ സ്വീകരിക്കാൻ സംഘടന ആവശ്യപ്പെടുന്നു. 
*അറബ് പ്രദേശങ്ങളിൽ കുടിയേറ്റം അവസാനിപ്പിക്കുക.
*അറബികൾക്കും തുല്യ പൗരത്വം നൽകുക.
*പലസ്തീൻ അഭയാർത്ഥികൾക്ക് തിരിച്ചുവരാൻ അനുവദിക്കുക.
എന്നിവയാണ് **BDS** ഉന്നയിക്കുന്ന ആവശ്യങ്ങൾ. ഇവ അംഗീകരിക്കാത്ത ഇസ്രയേലിനെതിരെ **ബഹിഷ്കരണം, നിക്ഷേപനിഷേധം, ഉപരോധം (BDS-Boycott, Divestment, Sanctions)** എന്നീ സമരമാർഗ്ഗത്തിലൂടെ മുട്ടുകുത്തിക്കണമെന്നാണ് സംഘടന ആവശ്യപ്പെടുന്നത്.

## നേട്ടങ്ങൾ
അക്കാദമികരംഗത്ത് ലോകവ്യാപകമായി പലസ്തീൻ അനുകൂലവികാരം വളർത്തുന്നതിൽ സംഘടന പുരോഗമിച്ചുവരുന്നു. ഒരുപാട് ലോകരാജ്യങ്ങളിൽ ഇപ്പോൾ ഇസ്രയേൽ ബഹിഷ്കരണപ്രസ്ഥാനങ്ങൾ പ്രവർത്തിച്ചു വരുന്നുണ്ട്.

## അവലംബം

## പുറത്തേക്കുള്ള കണ്ണികൾ
*Global BDS Campaign
*BRICUP (the British Committee for the Universities of Palestine) the body that promotes the academic boycott in the UK
*PACBI (Palestinian campaign for the academic and cultural boycott of Israel) 
*Palestinian United Call for BDS against Israel by the Boycott National Committee 
*Jello Biafra: "Caught in the crossfire: Should musicians boycott Israel?" on Al Jazeera website (critically supportive)
*Australians for Palestine (Australian organisation supporting BDS)
*BDSISRAEL Canadian Anti-BDS Association - Countering BDS Movement 
*Jiulio Meotti, Is BDS campaign working?, Ynetnews, 31 August 2011
*NGO Monitor, Israeli anti-BDS organisation
*Debate between Omar Barghouti and Rabbi Arthur Waskow on Democracy Now!
*അൽ ജസീറ ചാനൽ

വർഗ്ഗം:ഇസ്രയേൽ
വർഗ്ഗം:പലസ്തീൻ
മലയാളത്തിലെ ഭയാനക ചലച്ചിത്രങ്ങളുടെ പട്ടിക

മലയാളഭാഷയിലെ ആദ്യത്തെ ഭയാനക ചലച്ചിത്രം (ഹൊറർ) 1964ൽ പുറത്തിറങ്ങിയ ഭാർഗ്ഗവീനിലയം ആണ്. അതിനു ശേഷം ധാരാളം ഭയാനക ചലച്ചിത്രങ്ങൾ മലയാള ഭാഷയിൽ പുറത്തിറങ്ങിയിട്ടുണ്ട്. അത്തരം ചലച്ചിത്രങ്ങളുടെ ഒരു പട്ടികയാണ് ഈ ലേഖനം.

## അവലംബം

വർഗ്ഗം:ഹൊറർ ചലച്ചിത്രങ്ങൾ
വർഗ്ഗം:മലയാളചലച്ചിത്രങ്ങളുമായി ബന്ധപ്പെട്ട പട്ടികകൾ‎
പെറി മേസൺ

ലഘുചിത്രം|ഒരു പെറി മേസൺ  പുസ്തകത്തിന്റെ പുറംചട്ട
അപസർപ്പക സാഹിത്യകാരനായ ഏൾ സ്റ്റാൻലി ഗാർഡ്നർ സൃഷ്ട്ടിച്ച ഒരു സാങ്കല്പിക കഥാപാത്രമാണ് **പെറി മേസൺ**. പെറി മേസണിനെ നായകനാക്കി ഏൾ സ്റ്റാൻലി ഗാർഡ്നർ 80- ൽപ്പരം നോവലുകളും ചെറുകഥകളും രചിക്കുകയുണ്ടായി. ബുദ്ധിമാനായ ഒരു അഭിഭാഷകൻ(attorney)  ആയ പെറി മേസൺ, തന്നെത്തേടിയെത്തുന്ന കുഴഞ്ഞുമറിഞ്ഞ കേസുകളുടെ കുരുക്കഴിക്കുന്നതും തന്റെ കക്ഷിയുടെ നിരപരാധിത്വം തെളിയിക്കുകയുമാണ് മിക്ക കൃതികളുടെയും പ്രമേയം.

## അവലംബം

വർഗ്ഗം:അഭിഭാഷകരായ കഥാപാത്രങ്ങൾ
നിയമശാസ്ത്രം

നിയമത്തെക്കുറിച്ചുള്ള പഠനവും തത്ത്വചിന്തയും ശാസ്ത്രവുമാണ് **നിയമശാസ്ത്രം**. നിയമ തത്ത്വശാസ്ത്രജ്ഞരും നിയമത്തെക്കുറിച്ചു പഠിക്കുന്ന സാമൂഹ്യശാസ്ത്ര ചിന്തകരും ഉൾപ്പെടുന്ന നിയമശാസ്ത്ര പണ്ഡിതർ അഥവാ നിയമജ്ഞർ, നിയമത്തിന്റെ സ്വഭാവം, നിയമ യുക്തി, നിയമ വ്യവസ്ഥകൾ, നിയമ സ്ഥാപനങ്ങൾ  മുതലായവ സംബന്ധിച്ച അഗാധജ്ഞാനം നേടിയെടുക്കുന്നതിനായി പരിശ്രമിക്കുന്നു. 

## കൂടുതൽ വായനയ്ക്
ലോ നോട്സ്. ഇൻ 

## അവലംബം


വർഗ്ഗം:നിയമശാസ്ത്രം
കല്യാണഫോട്ടോ

1965-ൽ പുറത്തിറങ്ങിയ മലയാളചലച്ചിത്രമാണ് **കല്യാണഫോട്ടോ**.  ടി.ഇ. വാസുദേവൻ ജയമാരുതി പ്രൊഡക്ഷനു വേണ്ടി അരുണാചലം സ്റ്റുഡിയോയിൽ വച്ചു നിർമിച്ച ചിത്രമാണിത്.  1965 ഏപ്രിൽ 30-നു പ്രദർശനെത്തിയ ഈ ചിത്രത്തിന്റെ വിതരണം അസോസിയേറ്റഡ് പിക്ചേഴ്സ് ആയിരുന്നു.

## അഭിനേതാക്കൾ
*കൊട്ടാരക്കര ശ്രീധരൻ നായർ
*മധു
*അടൂർ ഭാസി
*മുതുകുളം രാഘവൻ പിള്ള
*പി.എ. തോമസ്
*ചെമ്പിൽ ജോൺ
*സന്തോഷ് കുമാർ
*കൊച്ചപ്പൻ
*മണവാളൻ ജോസഫ്
*കെ.ബി. കുറുപ്പ്
*എസ്.എ. ഫരീദ്
*കമലാദേവി
*നിർമ്മല
*അടൂർ ഭവാനി
*പത്മിനി
*ഫിലോമിന-ചേച്ചമ്മ
*മീനാകുമാരി
*രുക്മിണിയമ്മ

## പിന്നണിഗായകർ
*പി. ലീല
*എൽ.ആർ. ഈശ്വരി
*ഗോമതി
*രേണുക
*കെ.ജെ. യേശുദാസ്

## അണിയറപ്രവർത്തകർ
*നിർമാതാവ് - ടി.ഇ. വസുദേവൻ
*സംവിധാനം - ജെ.ഡി. തോട്ടാൻ
*കഥാരചന - ചെമ്പിൽ ജോൺ
*സംഭാഷണം - എസ്.എൽ. പുരം
*ഗാനരചന - വയലാർ
*സംഗീതം - കെ. രാഘവൻ (രഘുനാഥ്)
*ഛായാഗ്രഹണം - എൻ.എസ്. മണി
*ചിത്രസംയോജനം - ടി.ആർ. ശ്രീനിവാസലു
*കലാസംവിധാനം - ആർ.ബി.എസ്. മണി
*നൃത്തസംവിധാനം ‌- ഇ. മാധവൻ
## അവലംബം

## പുറത്തേക്കുള്ള കണ്ണികൾ
*ബോളി സൈറ്റ് മൂവി ഡേറ്റാബേസിൽ നിന്ന്  കല്യാണഫോട്ടോ

വർഗ്ഗം:1965-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:ജെ.ഡി തോട്ടാൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:വയലാർ -രാഘവൻ ഗാനങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:ടി. ഇ വാസുദേവൻ നിർമ്മിച്ച ചലച്ചിത്രങ്ങൾ
വർഗ്ഗം:എൻ.എസ് മണി കാമറ ചലിപ്പിച്ച ചിത്രങ്ങാൾ
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ
ഹാരി പോട്ടർ ആന്റ് ദ ഡെത്‌ലി ഹാലോസ് - പാർട്ട് 1

ഹാരി പോട്ടർ പരമ്പരയിലെ ഏഴാമത് നോവലിന്റെ ഒന്നാം ഭാഗത്തിന്റെ ചലച്ചിത്രാവിഷ്കാരമാണ് **ഹാരി പോട്ടർ ആന്റ് ദ ഡെത്‌ലി ഹാലോസ് - പാർട്ട് 1**. 2010ൽ പുറത്തിറങ്ങിയ ഈ ചലച്ചിത്രത്തിന്റെ സംവിധാനം ഡേവിഡ് യേറ്റ്സും വിതരണം വാർണർ ബ്രോസും ആയിരുന്നു. രചന സ്റ്റീവ് ക്ലോവ്സും നിർമ്മാണം ഡേവിഡ് ഹെയ്മാൻ, ഡേവിഡ് ബാരോൺ, ഹാരി പോട്ടർ പരമ്പരയുടെ നോവലിസ്റ്റ് കൂടിയായ ജെ.കെ. റൗളിംഗ് എന്നിവർ ചേർന്നായിരുന്നു. ഹാരി പോട്ടർ, ലോർഡ് വോൾഡമോട്ടിന്റെ അമരത്വത്തിന്റെ (ഹോർക്രക്സ്) രഹസ്യം കണ്ടെത്താനും വോൾഡമോട്ടിനെ നശിപ്പിക്കാൻ നടത്തുന്ന നീക്കങ്ങളുമാണ് ഈ ചലച്ചിത്രത്തിന്റെ പ്രമേയം. മുൻ ചലച്ചിത്രങ്ങളിലേതു പോലെ ഡാനിയൽ റാഡ്ക്ലിഫ്, റൂപെർട്ട് ഗ്രിന്റ്, എമ്മ വാട്സൺ എന്നിവർ പ്രധാന കഥാപാത്രങ്ങളായ ഹാരി പോട്ടർ, റോൺ വീസ്‌ലി, ഹെർമിയോണി ഗ്രേഞ്ചർ എന്നിവരെ അവതരിപ്പിച്ചിരിക്കുന്നു. ഹാഫ് ബ്ലഡ് പ്രിൻസിന്റെ പിന്തുടർച്ചയായിരുന്നു ഈ ചലച്ചിത്രം. ഈ ചലച്ചിത്രത്തിന്റെ തന്നെ രണ്ടാം ഭാഗത്തോടെ ഈ പരമ്പര അവസാനിച്ചു.

## അഭിനേതാക്കൾ
* ഡാനിയൽ റാഡ്ക്ലിഫ് - ഹാരി പോട്ടർ
* റൂപെർട്ട് ഗ്രിന്റ് - റോൺ വീസ്‌ലി
* എമ്മ വാട്സൺ -  ഹെർമിയോണി ഗ്രേഞ്ചർ
* ഹെലേന ബോൺഹാം കാർട്ടർ - ബെലാട്രിക്സ് ലെസ്ട്രേഞ്ച്
* റോബി കോൾട്രാൻ - റുബിയസ് ഹാഗ്രിഡ്
* വാർവിക്ക് ഡേവിസ് - ഫിലിയസ് ഫ്ലിറ്റ്വിക്ക്
* റാൽഫ് ഫിയെൻസ് - ലോർഡ് വോൾഡമോട്ട്
* മൈക്കൽ ഗാംബോൺ - ആൽബസ് ഡംബിൾഡോർ
* ടോം ഫെൽട്ടൺ - ഡ്രാകോ മാൽഫോയ്
* ബ്രെൻഡൻ ഗ്ലീസൺ - അലസ്റ്റർ മാഡ്-ഐ മൂഡി
* ജോൺ ഹർട്ട് - ഗാരിക് ഒളിവാൻഡർ
* റിച്ചാർഡ് ഗ്രിഫിത്ത്സ് - വെർനോൺ ഡഴ്സ്ലീ
* റൈസ് ഇഫാൻസ് - സെനോഫിലസ് ലൗഗുഡ്
* ജേസൺ ഇസാക്സ് - ലൂസിയസ് മാൽഫോയ്
* അലൻ റിക്മാൻ - സെർവിയസ് സ്നേപ്
* ഫിയോണ ഷാ - പെറ്റൂണിയ ഡഴ്സ്ലീ
* ബിൽ നൈഹി - റഫസ് സ്ക്രിംഗിയോർ
* തിമോത്തി സ്പാൾ - പീറ്റർ പെറ്റിഗ്ര്യൂ
* ഡേവിഡ് ത്യൂലിസ് - റീമസ് ലൂപിൻ
* ജൂലീ വാൾട്ടേഴ്സ് - മോളി വീസ്‌ലി

## അവലംബം

## പുറംകണ്ണികൾ
* 
* 
* 
* 
* 

വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:ഹാരി പോട്ടർ ചലച്ചിത്രങ്ങൾ
കാട്ടുപെരണ്ട

ഒരു ചെറിയ വള്ളിച്ചെടിയാണ് **കാട്ടുപെരണ്ട**. .വാതക്കൊടി, ചൊറിവള്ളി എന്നെല്ലാം പേരുകളുണ്ട്. ഉപയോഗപ്രദമായ് പല സംയുക്തങ്ങളും തണ്ടിലും വേരിലും ഇലയിലും അടങ്ങിയിട്ടുണ്ട്. വർഷം മുഴുവൻ പുഷ്പിക്കുന്ന ഈ ചെടി നിത്യഹരിത-അർദ്ധനിത്യഹരിതവനങ്ങളിലും കണ്ടൽക്കാടികളിലും സമതലങ്ങളിലും കാണാറുണ്ട്. പലവിധ ഔഷധഗുണങ്ങളുള്ള ഒരു സസ്യമാണിത്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.flowersofindia.net/catalog/slides/Bush%20Grape.html

വർഗ്ഗം:ഔഷധസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
എം.ഡി. രാമനാഥൻ

പ്രസിദ്ധനായ ഒരു കർണ്ണാടകസംഗീതജ്ഞനായിരുന്നു **എം.ഡി.ആർ** എന്ന ചുരുക്കപ്പേരിലറിയപ്പെട്ടിരുന്ന **മഞ്ഞപ്ര ദേവേശഭാഗവതർ രാമനാഥൻ**. പാലക്കാട് ജില്ലയിലെ മഞ്ഞപ്ര എന്ന സ്ഥലത്ത് ദേവേശഭാഗവതരുടെയും സീതാലക്ഷ്മിയമ്മാളുടെയും മകനായി 1923 മെയ് 20-നാണ് രാമനാഥൻ ജനിച്ചത്. അദ്ദേഹത്തിന്റെ പിതാവ് ദേവേശ ഭാഗവതർ കർണ്ണാടകസംഗീതത്തിൽ അവഗാഹമുള്ളയാളും ഗായകനുമായിരുന്നു. പാലക്കാട് വിക്ടോറിയാ കോളേജിൽ നിന്നും ഭൗതികശാസ്ത്രത്തിൽ ബിരുദം നേടിയ രാമനാഥൻ സംഗീതത്തിൽ പഠനം നടത്തുന്നതിനു വേണ്ടി മദ്രാസ്സിലേയ്ക്കു താമസം മാറുകയാണ് ചെയ്തത്. 
## സംഗീതപഠനം
ഈ കാലയളവിൽ തന്നെയാണ് രുഗ്മിണീ ദേവി അരുണ്ഡേൽ കലാക്ഷേത്രയിൽ **സംഗീതശിരോമണി** കോഴ്സ് തുടങ്ങുന്നത്. 1944-ൽ ആരംഭിച്ച ആദ്യബാച്ചിൽ പ്രവേശനം  കിട്ടിയത് രാമനാഥനു മാത്രമായിരുന്നു. അല്പകാലത്തിനുള്ളിൽ തന്നെ പ്രസിദ്ധ സംഗീതജ്ഞനായിരുന്ന ടൈഗർ വരദാചാരിയുടെ പ്രിയപ്പെട്ട ശിഷ്യനുമായിത്തീർന്നു രാമനാഥൻ. ഈ ഗുരുശിഷ്യബന്ധം 1950-ൽ *ടൈഗർ* അന്തരിയ്ക്കുന്നതുവരെ തുടർന്നു. പിൽക്കാലത്ത് കലാക്ഷേത്രയിൽ സംഗീതത്തിന്റെ പ്രൊഫസ്സറായും പിന്നീട് ആ സ്ഥാപനത്തിന്റെ തലവനായും എം.ഡി.ആർ. ചുമതല വഹിച്ചു.

## രാമനാഥന്റെ ആലാപനശൈലി
തികച്ചും വ്യത്യസ്തമായ ഒരു ആലാപനശൈലിയ്ക്ക് ഉടമയായിരുന്നു എം.ഡി.ആർ. അദ്ദേഹത്തിന്റെ ശാരീരം ഒരുപോലെ ആഴമുള്ളതും ഗാംഭീര്യമാർന്നതും ആയിരുന്നു. ഗുരുവിനെപ്പോലെ അതിവിളംബിതശൈലി പിന്തുടർന്ന എം.ഡി.ആർ. രാഗങ്ങളുടെ ഭാവതീവ്രത ഒട്ടുംതന്നെ ചോർന്നുപോകാതെ ആസ്വാദകർക്ക് അനുഭവേദ്യമാക്കുകയുണ്ടായി. ശഹാന, ശ്രീ, ആനന്ദഭൈരവി, രീതിഗൗള, യദുകുല കാംബോജി, ഹംസധ്വനി ഇവയെല്ലാം എം.ഡി.ആറിന്റെ പ്രിയപ്പെട്ട രാഗങ്ങളിൽ ചിലതായിരുന്നു. 

ഏതാണ്ട് 300 ലധികം സംഗീതകൃതികൾ  തെലുങ്ക്, സംസ്കൃതം, തമിഴ് എന്നീ ഭാഷകളിലായി എം.ഡി.ആർ.രചിച്ചിട്ടുണ്ട്. തന്റെ ഗുരുനാഥനായ വരദാചാരിയോടുള്ള ബഹുമാനാർത്ഥം തന്റെ കൃതികളിൽ *വരദദാസ* എന്ന മുദ്ര അദ്ദേഹം ചേർക്കുകയുണ്ടായി.

അദ്ദേഹത്തിന്റെ ചില രചനകൾ താഴെ ചേർക്കുന്നു.

## ബഹുമതികൾ
എം.ഡി.ആറിനു 1974-ൽ പദ്മശ്രീ പുരസ്ക്കാരവും, 1975-ൽ സംഗീത നാടക അക്കാദമി അവാർഡും ലഭിയ്ക്കുകയുണ്ടായി. എന്നാൽ 1983-84 ലെ സംഗീതകലാനിധി പുരസ്ക്കാരത്തിനു പരിഗണിച്ചിരുന്നെങ്കിലും പരിഗണനയ്ക്കിടയിൽ തന്നെ അദ്ദേഹം മരിച്ചതിനാൽ അത് അദ്ദേഹത്തിനു നല്കുകയുണ്ടായില്ല.

## മരണം
ദീർഘകാലമായുണ്ടായിരുന്ന അസുഖത്തെത്തുടർന്ന്, 1984 ഏപ്രിൽ 27-ന് എം.ഡി.ആർ അന്തരിച്ചു. മരണസമയത്ത് 61 വയസ്സായിരുന്നു അദ്ദേഹത്തിന്. ഭാര്യയും ഒരു മകനും അടങ്ങുന്നതായിരുന്നു അദ്ദേഹത്തിന്റെ കുടുംബം.

## അവലംബം

## പുറംകണ്ണികൾ
*Website of M.D.Ramanathan 
*MDR, Mythical Music Maker 
*Growing in stature

വർഗ്ഗം:സംഗീതജ്ഞർ
വർഗ്ഗം:ഇന്ത്യൻ സംഗീതജ്ഞർ
വർഗ്ഗം:കർണ്ണാടകസംഗീതജ്ഞർ
വർഗ്ഗം:മലയാളികളായ കർണ്ണാടകസംഗീതജ്ഞർ
വർഗ്ഗം:പാലക്കാട് വിക്റ്റോറിയ കോളേജിലെ പൂർവ്വ വിദ്യാർത്ഥികൾ
വർഗ്ഗം:1923-ൽ ജനിച്ചവർ
വർഗ്ഗം:1984-ൽ മരിച്ചവർ
വർഗ്ഗം:മേയ് 20-ന് ജനിച്ചവർ
വർഗ്ഗം:ഏപ്രിൽ 27-ന് മരിച്ചവർ
വർഗ്ഗം:പാലക്കാട് ജില്ലയിൽ ജനിച്ചവർ
വർഗ്ഗം:വാഗ്ഗേയകാരന്മാർ
കരിംപായൽ

വെള്ളത്തിൽ പൊങ്ങിക്കിടന്ന് പടർന്നു വളരുന്ന ഒരു ജലസസ്യം ആണ് **കരിംപായൽ**. . മൃദുവായ ഈ സസ്യത്തിന്റെ ഇലകൾ ചെറുതാണ്. ധാരാളം മാംസ്യം, കാൽസ്യം, മഗ്‌നീഷ്യം എന്നിവ ഈ ചെടിയിൽ അടങ്ങിയിരിക്കുന്നു. പലവിധ ഔഷധഗുണമുള്ള ഒരു ചെടിയാണിത്. അക്വേറിയങ്ങളിൽ വളർത്താൻ പറ്റിയ ഈ ചെടിയെ പലനാട്ടിലും ഒരു അധിനിവേശസസ്യമായാണ് കരുതുന്നത്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.iucnredlist.org/details/164459/0

വർഗ്ഗം:ഔഷധസസ്യങ്ങൾ
വർഗ്ഗം:കളകൾ
വർഗ്ഗം:ജലസസ്യങ്ങൾ
വർഗ്ഗം:കേരളത്തിലെ സസ്യജാലം